
Husticia ta sigui 


Investigando banconan clandestino Chines na Aruba 



FOR di mainta tempran un eki- 
po forma pa Polis, Recherche 
Samenwerkingsteam, (RST), 
Landsrecherche, FIOT (Depar- 
tamento di lmpuesto)y militar- 
nan di Marina Real Hulandes a 
bishita diferente casy negoshi- 
nan na Aruba. 

Un di e negoshinan cu a haya 
e bishita aki ta Pacifico Super- 
market & Restaurant situa na 
Montana na Dakota. 

Aki a pone beslag riba henter 
e administracion di e negoshiy 
a bajy cu un suma cuantioso di 
placa den efectivo. 

your security jTrotectiori 

Td: 582-7252 

Everyone deserves a safe place to work, 
live and play. 



Husticia ta sospecha cu aki ta trata di un 
red financiero clandestino, den cual co- 
merciantenan Chines ta financia otro di 
forma ilegaly for di e regimeny supervi- 
sion di Banco Central di Aruba. Ta cata- 
loga e practica aki como “Underground 
Banking”. 



Un otro adres cu a haya bishita ayera 
mainta ta un comerciante Chines situa 
den Wayaca Residence. Probablemente 
e cas ta pertenece n’e mesun grupo di 
negoshinan aki. E y tambe a ba \y cu docu- 
mento, administracion, computery mas 
for di e cas. Tur pa forma parti di e inves- 
tigacion penal andando. 

Durante e “huiszoeking” aki a haci uzo 
di cachonan di Polis pa busca placa, dro- 
ga y arma di candela. 

Tambe a uza militarnan Hulandes cu cara 
tapay arma, den e proceso pa drenta e 
cas y establecimentonany evita cu cualk- 
ier hende ta sali core of stroba e investig- 
acion. Den e tipo di “huiszoeking” nan 
asina ta bay cu un wowo masha skerpi pa 
otro delitonan tambe, p.e. “mensenhan- 
del” of “mensensmokkel". 

Un di e motibonan cu a pidiyudansay 
sosten militar, ta pa nan capacidady ha- 
bilidad di haya esconditenan secreto den 
cas of edificionan. Den e caso aki ta referi 
na esconditenan pa warda placa efectivo. 


Aparentemente e figuranan principal 
tras di e skema aki no ta consciente cu 
e asunto ta ilegal y ta castigabel penal- 
mente. Ta duna un indicacion cla cu hopi 
di e comerciantenan Chines no ta haci 
uzo di nos sistema bancario, ta tene dos 
administraciony ta purba pa mas cu por, 
evadi impuesto. Dor di haci esaki, nan 
ta competi na un forma inhusto cu otro 
comerciantenan cu si mester declara y 
cumpli cu nan obligacionnan legal, di be- 
lastingy di pagonan social. 

No ta prome biaha cu ta descubri escon- 
ditenan di placa secreto den negoshinan 
Chines. Den pasado esaki a sosode na 
mas di un ocasion y a logra decomisa 
sumanan miyonario “cash” di cual tur a 
keda den beslagy a pasa riba cuenta di 
Gobierno. 

Mester menciona cu no tabatin deten- 
cion den e caso aki ainda. Probablemente 
awor cu autoridadnan a ba \y cu asina hopi 
documento, computer y otro evidencia, 
incluyendo placa efectivo, lo mester in- 
teroga esnan envolvi pa nan declara na 
unda a yega n’e suma di placa aki, con e 
placa a drenta nos sistema financiero, sin 
pasa bou supervicion di Banco Central. 

Bochomoso 

Gobierno a paga placa di 
"rechttrekking" di empleadonan y 
SABA a uza e placa aki pa su operacion 

Minister ta exigi SABA haci e pago via nan reserva 


Minister Danoui Oduber, Minister di 
Salubridad Publico, den un declaracion 
duna riba e Cas di Anciano SABA, a 
expresa su malcontento pa loke a bin ta 
haciendo of mas bien no a haci pa me- 
hora e situacion na e casnan cu ta cay 
bou di e fundacion SABA. 

Asina el a splica cu ora cu el a drenta 
gobernacion, un di e prome preocu- 
pacionnan cu el a atende cun’e, ta e 
preocupacionnan di e trahadonan di 
SABA cu e tempo ey a informa Gobi- 
erno cu tabata tin un suma di placa cu 
ex minister Schwengle a presupuesta 
pa cumpli cu un pago di un rechttrek- 
king cu nan tin derecho riba dje. 

Ora cu a cuminsa cu e proceso pa 
haya e informacion, a sinta na mesa cu 
SABA, cu Directie Financien, scucha 
Departamento di Recurso Humano pa 
wak kico ta e situacion cu ta reinando 
na e momentonan tyy con Gobierno, 
como minister responsabel pa e mane- 
ho di SABA, por cumpli cu e pago, 
mirando cu e trahadonan tin añas ta 
wardando riba e pago aki. 

Segun Minister Dangui Oduber, no ta 
discusion di un aña, sino di decadanan 
caba cu e trahadonan ta wardando riba 
e placa aki. Loke a bin resulta a base 
di informacionnan ricibi di diferente 
corespondencia cu a haya, ta cu e 
rechttrekking no a tuma luga di awe pa 
mañan. 

Ta basa riba un carta cu e director di 
SABA a dirigi na ex minister Schwen- 
gle. El a haci un peticiony a menciona 
un suma di placa tambe den e peti- 
cion por escrito, cual el a haci na e ex 
minister, bisando cu e trahadonan tin 
derecho riba un rechttrekking nivel 3. 
Nan mester pa Gobierno inclui den 
subsidio un cierto cantidad di placa, 
pa asina por paga e trahadonan tyy 
cumpli cu esaki tambe. Ora cu a haya 


e informacionnan aki, ora cu a lesa 
tur e corespondencia aki, a manda un 
carta pa director di SABA, bisando cu 
a mira den presupuesto cu en berdad 
e suma di placa a wordo presupuesta 
y Directie Financien a confirma cu e 
transferencia di suma di placa a tuma 
luga tambe. 

Logicamente e prome pregunta cu ta 
surgi ta, cu si e placa a wordo presu- 
puesta, e placa a wordo transferi, kico 
a sosode cu e placa. Pakico e traha- 
donan no a wordo paga ainda. 

Esey ta e discusion ainda cu ta an- 
dando, pasobra, te dia di awe e tra- 
hadonan no a wordo paga. A tene un 
reunion algun luna pasa hunto cu Min- 
ister di Finansas, Director di SABA, 
Raad van Toezicht di SABA_y Directie 
Financien, pa por duna claridad na e 
trahadonan, na e sindicatonan cu ta 
SEPPAy ABV ki dia porfin e traha- 
donan aki ta wordo paga. 

Minister Oduber ta di acuerdo, den 
e lucha cu nan ta hibando, cu nan tin 
derecho riba e suma di placa. Ta de- 
ber di gobierno pa wak con ta paga e 
trahadonan aki. E punto di discusion 
ta, cu Gobierno no por paga algo cu 
a wordo paga caba. E placa a wordo 
presupuestay e placa a wordo trans- 
feri. SABA no a paga e trahadonan e 
rechttrekking aki_y esey ta e discusion 
cu tin keto baiy na e momentonan aki. 

E punto di salida di Gobierno ta, cu 
ta confirma cu e placa a ba \y. SABA ta 
confirma cu el a ricibi e placa, pero 
den opinion di SABA e placa cu nan 
a ricibi no tabata pa paga e rechttrek- 
king, sino a ricibi e placa conforme e 
areglo di subsidio cu nan tin cu go- 
bierno. Cu Gobierno semper a keda 
debe nan 10%. Gobierno ta subsidia 
SABA 100%. Den e caso aki e opinion 
di SABA ta cu tur e añanan cu a bin 



ta transcuri, Gobierno tabata transferi 
90% di e suma. Semper a keda falta 
10%. Ora cu e suma di placa a wordo 
transferi pa paga e rechttrekking, con- 
forme e peticion di SABA, e fundacion 
a bisa cu tabata e 10% cu tabata falta 
tur e añanan aki. Nan gastonan a bin ta 
aumentando, gastonan di cuido a subi 
y nan a argumenta cu e placa a wordo 
uza pa cubri e buraco cu a existi e 
ultimo aña. Gobierno no ta di acuerdo 
cu e pensamento ty. Ta di opinion cu 
a haci un peticion pa paga e rechttrek- 
kingy Gobierno a transferi e placa pa 
paga rechttrekking_y SABA ta uza e 
placa pa otro proposito. Un di e dis- 
cusionnan cu tin continuo cu SABA 
tambe ta cu no por ta asina cu tin un 
fundacion, Stichting Bejaardenzorg, 
cu ta percura pa cuida nos grandinan 
den cual Gobierno ta duna un subsidio 
di 23 miyon florin_y gobierno no tin 
ningun autoridad. Gobierno tin ni un 
miembro den e Raad van Toezicht. Pa 
gobierno den un situacion asina, no 
por ta posibel, cu Gobierno ta esun cu 
ta duna tur subsidio,_y no tin nada di 
bisa. Pasobra Gobierno kier soluciona 
e problema aki. Kier cumpli cu e tra- 
hadonan. Gobierno ta buscando tur 
posibilidad pa cumpli cu e trahadonan. 
Gobierno a bin compronde cu SABA 
tin un reserva_y ta baly haci un apela- 
cion na nan, pa haci uzo di e reserva 
cu nan tin, pa cumpli cu nan deber 
y obligacion di rechttrekking pa tin 
trankilidad bao di e trahadonan. 

E minister ta compronde nan preocu- 
pacion, ta compronde nan frustracion. 
Pero como Gobierno, e Minister no 
por traspasa un suma di placa cu a 
wordo traspasa caba. 

<Sigui na pagina 4> 

Proyecto refineria no 
tin espacio pa wega of 
expresionnan politico 



Pa: Victor (Toko) Winklaar 


UN delegacion di Aruba a sali pa Merca pa atende cu autoridadnan 
concerni pa trata di haya un salida p’e proyecto di reapertura di e 
refineria na San Nicolas. 

Un mision cu tin necesidad di dje despues cu Gobierno di Corsou a 
participa siman pasa, di ayega na un acuerdo cu autoridadnan Meri- 
cano, pa los fondonan necesario cu poryuda e refineria di e isla sigui 
draai. 

Prome Minister Evelyn Wever Croes a duna un declaracion reciente- 
mente riba e proceso aki, mencionando e.o. cu esaki lo t’e ultimo 
intento di su Gobierno pa logra reapertura di e refineria, pero enber- 
dad ta su partido a_yega di declara den pasado, cu si tin solamente 
\% p’esaki, lo baly purba esaki. 

Sinembargo e declaracion di Prome Minister Wever Croes no sola- 
mente no a duna mucho claridad riba e contenido di e mandato cu e 
delegacion, cu a biaha pa Merca cune, na mes momento el a trans- 
forma e asunto aki tin un asunto politico, sin cu esaki tabatin sentido 
of tabatin lugar p’esaki. 

Despues di reunion na Washington, Prome Minister Evelyn Wever 
Croes a duna di conoce cu tin un apertura, pero cu autoridadnan 
Mericano lo a recomenda Aruba, pa studia e posibilidad di tuma over 
e operacion di e refineria, hunto cu e operacion di e transshipment. 
Pero manera ta conoci, e refineria ta den man di Gobierno di Aruba 
caba, cu e compania Refineria di Aruba, cu ta lease esaki cu CITGO. 
Kier men cu Merca lo conseha Aruba pa kibra e contrato cu CITGO 
of forza CITGO di kibra e contrato, cu tur consecuencia financiero 
cu esaki lo trece cune? Y e ora ey, Merca lo poryuda. 

Prome Minister Evelyn Wever Croes a laga sa, cu prome e duna un 
opinion al respecto, e kier discuti esaki den seno di Conseho di Min- 
ister pa despues bin afo cu un solo opinion. 

E refineria di San Nicolas no solamente ta importante pa crea cupo di 
trabou, pero pa Gobierno mes esaki lo ta un punto importante cu lo 
tin su impacto formal riba economia di pais Aruba, pero esaki no t’e 
impresion cu Prome Minister a duna cu su declaracion. 

Entre otro su persona ta mira e garantia di 300 miyon dolar den e 
contract cu tin cu CITGO como un obstaculo bisando cu e parti aki 
tin Aruba mara na man cu pia. 

Sinembargo for di otro informacionnan acumula, ta mustra cu e ga- 
rantia aki ta caly pa tur dos partido siyega na kibra e contract firma cu 
tin, pues e lo por ta beneficioso tambe pa pais Aruba, pero aki por a 
mira caba cu e declaracion di Prome Minister, tabata pa sigui hunga 
politica cu henter e asunto aki. 

Esaki pa motibo cu dado momento Premier Wever Croes a mustra cu 
e no kier papia mes di garantia, _ya cu ta recientemente Gobierno a 
caba di paga garantianan cu ex Prome Minister Henny Eman a hinca 
e pais aden cu proyecto di hotel. 


Kico ese_y tin di haber cu e proceso di reapertura di e refineria, no ta 
conoci, pero claramente ta mira e parti politico cu ta ser tira den e 
proceso aki, na lugar di mustra seriedad pa pueblo por mira y com- 
pronde esaki. 

Un parti di e declaracion cu sigur a capta atencion di hopi hende, t’e 
hecho Prome Minister Evelyn Wever Croes, a bolbe declara cu e tin 
7 grupo interesa den e refineria, 7 inversionsta grandi cu ta mustra 
riba un triki politico cu su persona_y su partido MEP a usa caba algun 
aña atras ora cu Gabinete Mike Eman tabata buscando inversionista 
p’e refineria di Aruba. 

Desde e tempo pa aweya caba a pasa mas cu 4 aña y nunca, pero 
nunca Prome Minister Wever Croes ayega di divulga un solo nomber 
di un di e companianan cu ta su tras pa haya e refineria. 

Su actual Minister di Husticia, mr. Andin Bikker tambe tabatin sigur 
un inversionistaa, a pidi Gabinete Mike Eman hasta pa paga algun 
miyon na un experto Mericano riba e tereno aki, p’asina trata di haj/a 
un inversionista p’e refineria cu tampoco nunca a bira conoci. 

E homber cu mester a presenta dilanti di Parlamento di Aruba pa 
duna informacion riba e compania, nunca ayegaya cu e tabatin griep 
y nunca mas a scucha algo di e compania aki. 

Simplemente no tin espacio p’e tipo di weganan politico aki,_y cual- 
kier excusa cu Prome Minister kier presenta den e proceso aki, mes- 
ter ta un excusa of un prueba concreto cu tin seriedad_y sigur logica 
den dje. 

Ta impresionante pa scucha Prome Minister declara cu e tin 7 com- 
pania interesa den e refineria, pero nan ta spanta p’e garantia di 300 
miyon cu ta para den e contract_y a menciona cu su Gobierno no ta 
baly para garantia p’e suma aki tampocoya cu su Gobierno no tin e 
placa aki. 

Loke ta mas dudoso den e declaracion aki t’e hecho cu e proceso di 
reapertura di e refineria, e plan cu tin pa cu esaki, ta un plan cu ta 
rekeri miyonesy hasta supera biyones di dolar, pues si un di e com- 
panianan aki tin problema pa pone un garantia di 300 miyon, e ta 
mustra cu lo no por ta trata di un compania serio, pero mas tanto ta 
un inversionista aventurero cu ta busca di saca algo for di henter e 
proyecto aki. 

E momento a yega pa Prome Minister papia riba e asunto aki cu 
mas seriedad, cu mas logica di loke ta pasandoy con e proyecto di 
refineria ta cuadra den e plan di maneho di su Gobierno,_ya cu ta me- 
sun Prome Minister kende den pasado a para hunto cu varios colega 
Minister awe_y papia di Ora Zero. 

Sinembargo den e Plan Economico presenta na Parlamento reciente- 
mente, ningun caminda tin algo relaciona cu e proyecto di reapertura 
di e refineria na San Nicolas. 

Den e caso aki SABA tin cu coopera 
cu Gobierno, haci uzo di e reserva cu 
a bin di compronde cu nan tin, pa asi- 
na cumpli cu e trahadonan finalmente. 
Minister Oduber a splica cu mester 
por ta posibel pa tin un speransa. Si di 
berdad e reserva aki ta existi, e ora ta 
mas na su luga pa SABA haci uzo di e 
reserva aki. A manda un carta caba pa 
nan, pero no a haya contesta ainda. A 
yega di manda carta caba den pasado. 
Ta pio cu e situacion cu tin na Funda- 
cion Lotto pa Deporte. Ayega di man- 
da carta pa director di SABAy esaki a 
_yega di bisa den carta, cu no tin nada 
di bis’e. Esey ta e situacion cu ta aden 
actual. A manda e carta caba bisando 
cu si en caso tin reserva, segun e jaar- 
rekening ta demostra, cu tin reserva, 
haci uzo di dje. 

Kico SABA a haci ora cu a haci e peti- 
cion, e no a haci’e por escrito sino 
durante reunion. Durante reunion a 
puntra nan si tin e reservay ta desea 


<Continua di pagina 2> 



pa nan haci uzo di e reserva pa paga 
e trahadonan, SABA a contesta cu si 
nan baly haci uzo di e reserva, nan ta 
baiy cuminsa cera cama. Esta cu no ta 
baiy atende cu e demanda grandi mas 
cu tin di peticionnan pa duna servicio 
na nos grandinan. E minister no ta kere 
cu esey ta un manera, e ta algo hopi 
iresponsabel pa atende cu un tema 
asina delicado. Na final di dia ta e tra- 
hadonan aki ta esunnan cu ta lanta tur 
mainta, keda 24 ora pa dia, atende cu 
nos grandinan. Gobierno mester garan- 
tisa un cuido digno na nos grandinan 

_y no por tin un fundacion asina aki cu 
tin mal contento cu ta reinando entre 
e trahadonan pasobra no a cumpli cu 
e pago cu nan tin derecho riba dje pa 
añas. 

Pronto lo baiy sinta na mesa cu e sindi- 
catonan cu ta representa e trahadonan 
pa un update. Mientras tanto e suma 
di placa cu nan tabata di haya, a keda 
acumula. Departamento di Recurso 
Flumano ta haciendo un calculacion 
di nobo pa wak na e momentonan aki 
kico e trahadonan tin derecho riba 
dje. Aña pasa nan tabata tin derecho 
riba un suma. Pero un tempo a pasa 
atrobey awor esaki a cambia. Tur e 
calculacionnan aki ta wordo haci hunto 
cu Directie Financien, pa asina tur tin 
claridad cu esaki ta e cantidad di tra- 
hadonan cu tin derecho riba e placa 
y esaki ta e suma corespondientey 
despues ta e suma cu SABA tin cu 
saca for di su reserva pa cumpli cu su 
trahadonan. 


Control lo inicia dentro di poco riba UTV y ATV 



PA termina nan estudio di polis. Un grupo di studiante cu ta 
resorta bou di districto 4 Santa Cruz ta eherciendo e proyecto 
di medio ambientey naturalesa. E grupo a escohe e tema di 
Utility task vehicle (UTV) i All-Terrain Vehicle (ATV). E motibo 
di e scohencia aki ta paso e studiante kier mira ki impacto e 
uso di e tipo di e vehiculonan aki por tin riba nos medio ambi- 
entey naturalesa. 

Durante di un investigacion den e 4 simannan cu a pasa e 
studiantenan a bin ripara cu no tin un structura bon defini den 
trafico ora cu ta trata e vehiculonan aki. A base di esey lo baly 
haci un control pa mira si tur compania ta teniendo nan mes na 
un forma uniforma na e reglanan di trafico. 


Entrante 29 mei 2019 lo cuminsa controla si e belastingy keur 
ta cuadra cu e vehiculoy si nan ta valido. Lo baly controla si e 
UTVnan tin plachi di number valido riba nany duna door di 
Departamento di Impuesto. Tur UTVnan mester tin sigun ley 
plachi di number dilanti_y patras mirando cu nan tin plachi di 
number A- of V-. 

E ATV mester tin plachi di number patras mirando cu nan tin 
plachi di number MFA- of MFV-. Tambe lo baly controla si e 
manehador tin rijbewijs valido pa maneha e vehiculo. Si e ta 
core UTV e mester tin rijbewijs di categoria di maneha auto (B) 
_y si e ta maneha ATV e mester tin rijbewijs pa maneha brom- 
mer (A). Si e persona ta manehando ATV esey ta nifica cu pa 
ley e mester tin un helm bisti tambe. 

Entrante 16 di mei 2019 Cuerpo Policial Aruba lo duna tur e 
compania nan cu ta verhuur e vehiculonan aki te cu e fecha 
ariba menciona e tempo suficiente pa por regla e document 
nan. Despues di esey lo baly haci un control pa wak si tur hende 
ta cumpliendo cu e leynan menciona. 

Tene na cuenta pa maneha responsabel ariba nos careteranany 
cumpli cu reglanan di trafico. Controlnan ariba UTV_y ATV lo 
inicia_y mantene bo mes na tur e reglanan prescribi pa ley. 

Prome Minister Evelyn Wever-Croes: 

A reuni cu OFAC 


DIAMARS ultimo Pre- 
mier Evelyn Wever-Croes 
a reuni cu OFAC. El a 
wordo acompaña pa sra. 
Joselin Croes, Minister 
Plenipotenciario di Aruba 
na Washington, sr. Alvin 
Koolman, Director di RdA 
y sr. Richard Eman, Presi- 
dente di Hunta di Comisa- 
rio di RdA. E reunion a baly 
bony a duna mas claridad. 
REHABI LITACION: 
OFAC a informa Gobierno 
cu Citgo a pidi un licencia 
cu ainda ta den tratamen- 
to. OFAC a aprecia e es- 
fuersonan di Gobierno di 
Aruba den e proceso aki. 
E peticion ainda ta den 
proceso. Locual cu OFAC 
a bisa si ta cu e peticion 
no ta haci pa rehabilita e 
refineria sino pa “wind 
down” operation. OFAC a 
duna hopi claridad riba e 
proceso di e licencia cu lo 
wordo papia cu Citgo. 
TERMINAL DEN MAN 
Dl ARUBA: Den nomber 
di Gobierno Premier Ev- 
elyn Wever-Croes a indica 
cu negociacionnan ta an- 
dando pa asina Gobierno 
tuma over e terminal pa 
asina nos mes por con- 
trola e consumo localy pa 
atende e parti di tranship- 
ment. Pa esaki a keda con- 
firma durante e reunion 
cu lo no tin problema cu 
e sancionnan y no mester 
di OFAC. 

CONTRATISTA Dl RE- 
FINERIA: Tin varios 

contratista di e refineria 
cu ta sperando pago pa 
nan trabounan, cu ta pega 
den e proceso di OFAC. 
Premier Evelyn Wever- 
Croes a splica OFAC cu 


ta hopi importante pa agilisa e pro- 
ceso pasobra esaki ta importante pa 
e contratistanan local. 

Den e siguiente dianan Premier Ev- 
elyn Wever-Croes lo duna mas in- 
formacion riba e reunionnan. “Mi ta 
hopi satisfecho cu con e reunion a 
baly. Nos no a soluciona e problema 
ainda pero nos ta riba bon caminda”, 
segun Premier Evelyn Wever-Croes. 

Prome Minister Evelyn Wever-Croes a ex- 
presa su satisfaccion con e reunionnan den 
conhunto cu Embahador di Reino y Premier 
di Corsou Eugene Rhuggenaath, a bay di- 
aluna y diamars na Washington. E manda- 
tario a atende un total di 16 reunion cu e ta 
considera di tawata sumamente fructifero. 
Tres tema importante cu a wordo cubri ta: E 
situacion na Venezuela; Refineria; y Desar- 
oyo Economico. 

E SITUACION NA VENEZUELA: 

Tocante e situacion na Venezuela y e situa- 
cion humanitario, e Premiernan a reuni cu; 
representante di USA International Devel- 
opment Agency (USAID), señora Bonnie 
Glick; cu representante di State Depart- 
ment sr. Elliott Abrams; Under Secretary di 
State Department señor David Hale; Secre- 
tario General di Organization for American 
States (OAS) señor Luis Almagro; Deputy 
National Security Advisor. Temanan trata 
tawata e crisis di Venezuela y e efecto cu 
esaki tin riba nos paisnan; e tema human- 
itario; tema di salud; tema di siguridad. 
Prome Minister a duna di conoce cu di e 
reunionnan aki a ricibi hopi informacion 
y palabracionnan importante a wordo haci 
con pa sigui den e tereno aki y unda di parti 
di administracion Mericano por yuda den e 
retonan alci. 



BO MSSTER D/ WASTE BUCKET RESIDENCIAL 
OF COMERCIAL? ^ 

Prome Minister Evelyn Wever-Croes: 

Biahe tabata fructifero y positivo 
pero no ta menciona resultado 

REFINERIA: 

E reunionnan pa atende cu e tema di refineria a tuma luga na State 
Department como tambe separadamente na OFAC y finalmente a 
reuni tambe cu Under Secretary of Treasury señor Sigal Mandelker 
riba e tema di licencia cu Citgo a haya recientemente. Aki Prome 
Minister ta indica cu a bin mas claridad riba e licencia alci cu inter- 
namente lo wordo discuti y analisa intensivamente prome cu defini e 
siguiente paso cu Gobierno lo tuma. Informacionnan nobo a wordo 
treci dilanti cu Gobierno no tawata tin prome. Tambe, a haya indica- 
cion cu e informacionnan cu Citgo a duna no tawata completamente 
corecto. 

“Mi kier tuma tempo pa internamente na un forma responsabel 
evalua tur informacion prome cu defini e siguiente pasonan. E bon 
noticia cu a sali afo ta cu si Aruba mes tuma over e refineria y espe- 
cialmente e terminal, e ora lo no tin problema cu OFAC pa esaki. E 
problema di refineria nos no por a solucione ainda, pero nos ta riba 
e bon caminda si”, Prome Minister a enfatisa. 

DESAROYO ECONOMICO: 

Reunionnan cu Camara di Comercio na Merca y cu varios grupo di 
Banco Mundial (World Banlc) pa yuda nos riba e tema di desaroyo 
economico di nos pais tambe tawata hopi fructifero. Prome Minister 
a presenta e vision economico cu Minister di Economia y Gobierno 
di Aruba a presenta recientemente. Ambos instituto a keda hopi 
interesa. A haci varios contacto pa sigui negosacionnan y pa hunto 
busca inversionistanan pa inverti den nos economianan di Aruba y 
Corsou. 

Aparta tambe a reuni cu ‘Doing Business Team’ di Banco Mundial, 
cu tin un proyecto hopi interesante pa yuda paisnan haci nan siste- 
ma mas facil y agil. Esaki lo ta un gran beneficio pa comerciantenan 
haci negoshi na Aruba. Pa lanta un negoshi y tur e burocracia con pa 
atende cu negoshi. Esaki na Aruba ta un reto cu ta wordo atendi cu 
n’e. A haci cierto palabracionnan tambe riba e topico aki. 
Finalmente, a haci un bishita na congreso pa reuni cu algun miem- 
bro di congreso caminda a bolbe trece dilanti e efecto y impacto cu 
e crisis migratorio tin pa Aruba y Corsou. Comprension di parti di 
Congresistanan Mericano a wordo demostra pa cu e tema aki. 

“Mi ta mira atras riba dos dia di trabou sumamente intenso pero 
tambe sumamente fructifero y positivo. Indudablemente e hecho cu 
nos a haci esald hunto cu Corsou a duna mas forsa tras di e infor- 
macion y preocupacionnan cu nos a trece padilanti. Esaki tambe a 
haci nos trabou en conhunto na Washington mas exitoso”, Prome 
Minister Evelyn Wever-Croes a finalisa bisando. 

Cuminsa registra pa Conferencia di Wealth Creation 


K 

Wealth Creation 

Conferen-ce 

lnWtT tMfiçuciM £çf NÇMIÇ PftOSKBitv 

May 30 -June 1 2019 



Fi-uUh_r llKI .qrin' 


THuliaay 30 l 30 |3i»i ■ 'J Jfl firn 
^naKiy M^y 11! V 05 .nf|T 3.00 r*n 

K jUrffUy Jiifi» 01'5.Q0 » n - T110 pnr 


HnprAiubs': 




Fundacion HopeAruba Move- 
ment ta un organisacion di so- 
ciedad civico cu un vision pa 
trece hende hunto pa encurasha 
y podera participacion civico 
den transformacion nacional. 
Nos deseo ta pa encurasha indi- 
viduonan y organisacionnan pa 
ta innovativo den produci solu- 
cionnan pa e retonan social riba 
nos isla. 

E asunto social cu nos ta tratan- 
do cune ta conecta na SDG 1 
(di e Nacionnan Uni); con nos 
ta deshaci di pobresa riba nos 
isla? 

Den un intento pa stimula pa 
ta un negociante, nos a drenta 
den comunicacion cu algun lid- 
er di negoshi na Merca hopi in- 
fluencial y innovativo. Hende 
hombernan y hende muhenan 
cu a logra nabega e jornada, 
cuminsando cu un soño na re- 
alisando avancenan importante 
exitosamente, door di cana den 


e direccion di cumplimento y e 
logronan cu ta bin cune. 

Nos a invita e lidernan di negoshi 
aki pa comparti cu soñadonan, ne- 
gociantenan cu ta cuminsando y 
lidernan di negoshi di nos isla for 
di nan jornada personal y experien- 
cia pa con pa cuminsa of expande 
nan negoshinan respectivo y meta- 
nan personal. 

E Conferencia di Wealth Creation 
ta trata di construi capacidad pa 
individuonan y organisacionnan cu 
tin un pasion pa impacto social pa 
medio di ser un negociante. 

Nos kier a extende un invitacion 


nabo pa bin y siña strategianan di 
negoshi clave den e areanan di re- 
tail, real estate, inversion y mucho 
mas. Siña for di e top strategistanan 
con pa construi bo negoshi, cumin- 
sando cu un soño, un proposito y 
un motivacion pa transformacion 
nacional. Desaroya un bista clave 
cu lo dunabo e capacidad pa con- 
strui un negoshi di bon ganashi 
mientras bo ta haci un impacto so- 
cial significante. 

Por tuma contacto cu nos na info@ 
hopearuba.org pa mas informacion 
y/of registracion. Nos ta excita di 
por yamabo bon bini na e oportun- 
idad aki pa sinergia nacional. 


Albo Aruba 


g e n e r a l c o |.t r a c t o r I r 

Orguyosamente ta entrega Unicomer Aruba un di su logro mas 



infrastructure 

Tambe nos ta gradici nos trahadornan y tur nos subcontratista y proveedor envolvi 


Albo Aruba N.V., Barcadera 122, Aruba 528-5808 www.alboaruba.com info@alboaruba.com 

Debi cu no por conta cu e acostumbrado subsidio 

Aruba su Caribbean Sea Jazz Festival ta keda cancela pa 2019 


Erik Eman y e organisacion di Caribbean Sea Jazz 
Festival a anuncia desafortunadamente e cancelacion 
di e aña aki di e conciertonan popular den septem- 
ber. Erik Eman a comparti e noticia aki cu amigonan, 
crew, artista, sponsor, boluntarioy bishitantenan an- 
terior di Caribbean Sea Jazz Festival. E organisacion 
tabata den e proseso di traha e alineacion di e pro- 
grama di e aña aki, solicitando subsidio anual di su 
partnernan di mercadeo manera Aruba Airport Au- 
thority, Tropical Bottling, Renaissance Aruba Resort, 
Divi Resortsy varios otro entidad generoso na mo- 
mento cu e noticia a bin dilanti dor di restriccionnan 
di presupuesto di Aruba Tourism Authority, kitando 
su apoyo como e sponsor principal. 


E solicitud di subsidio presenta pa Caribbean Sea Jazz Festival t’e mesun cantidad 
cu aña pasa, pero desafortunadamente pa 2019 no a acredita e sponsor aki. Fal- 
tando tiki tempo te cu september, e plan pa explora otro opcionnan no ta suficiente 
y e organisacion no tin otro opcion pa cancela cual lo t’e di 13 edicion di e evento 
aki. 

Caribbean Sea Jazz Festival ta un di e festival local mas largo organisa na Aruba. 
E ta conta cu sosten di musiconan localy a duna nan oportunidadnan pa tin show 
riba nivel internacional den colaboracion cu artistanan mundialy renombra. 



Ministro encarga cu Salubridad ta anuncia cu entrante 17 mei 2019 
durante 14 dia lo tin oportunidad pa un y tur tumaconocemento na 
Departamento di Legislacion yAsunto Huridico, Schotlandstraat 53, 
di un peticioncu a ser hacipaobtene un koffiehuis- y un restaurantver- 
gunningBpa e parcela Caya Dr.J .E.M. Arends 8.E permisonan a kita 
concernie.o. benta di bebida sterki por detal y cuminda pa wordo 
consumi den e parcela. Durante dicho periodo aki tur hende por 
expresa porescrito nan obhecion contra dunamento di e permisonan 
menciona, dirigi na e Ministro encarga cu Salubridad, viaintermedia- 
cion di Director di Departamento di Legislacion yAsunto Huridico, 

S chotlandstraat 53. 



ARUBA 

QJU+& 

TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 


E difusion educativo di e festival introduci na skolnan di Aruba diferente tipo di 
musica, Jazz,_y instrumentonan nobo cu nunca nan a mira. 

E festival tabata creciendo den e ultimo añanan, specialmente desde cu a move p’e 
area di Renaissance Marketplace, y e deseo di Eman ta pa garantisa e reputacion 
di e evento na Arubay den exterior, a convence cu minimalisa e evento pa 2019 
no ta un opcion bon. 

Deseando di mantene su forma originaly nivel di entrega di e organisacion, a dicidi 
di suspende e festival e aña aki y enfoca completamente p’e edicion 2020. 
Bisando es ey, e organisacion ainda tin e intencion pa produci versionnan mas chiki- 
to di e evento den cooperacion cu partnernan leal pa no decepciona e fanatico di 
musica. 

Admeas, un plataforma mas chikito lo sirbi como stage ora cu e Universidad di 
Berkeley bishita e isla pa scout, cu tin gana di conoce musiconan di Aruba, practi- 
cando nan talento dilanti un publico en bibo. 

Eman, kende a traha duro durante e ultimo 12 aña, ta considera cu esaki ta un 
obstaculo den caminda. E ta positivo cu eventualmente lo reconoce e contribucion 
cultural di e eventoy beneficionan “civic” mas aya cu e rendimento di e inversion. 
Musica ta parti di nos culturay cu e adicion di jazz na su repertorio reproduci riba 
nos isla, ta haci One Flappy Island mas feliz. 


INTERESTED PLEASE CALL 583-1400 
DURING OFFICE HOURS 


Ta spera cu interes pa un festival chikito di “Jazzy”, e “Casibari Music Festival” na 
Casibari Music Cafe dianan 20 y 21 di september. Asina ta keda pendiente. 

Merca a prohibi tur 
buelo pa Venezuela 

GOBIERNO di Donald Trump a 
suspende buelonan entre Merca y 
Venezuela, citando turbulencia po- 
litico den e pais Sur Americano. 
Secretario di Transporte Elaine 
Chao diaranson a saca un ordo pa- 
rando tur biahe aereo entre e pais- 
nan, cu aprobacion di Secretario di 
Estado Milce Pompeo, di acuerdo cu 
un declaracion di Departamento di 
Transporte. 

E decision aki a bini despues di un 
peticion di Secretario di Seguridad 
Kevin McAleenan. 

Di acuerdo cu e ordo, Departamen- 
to di Homeland Security (DHS), 
a determina cu “condicionnan na 
Venezuela ta menasa e siguridad di 
su pasaheronan, navenan, y tripu- 
lantenan di biahe pa y for di e pais, 
y cu interes publico ta exigi un sus- 
pension inmediato di tur vuelo co- 
mercial di pasahero y di carga entre 
Merca y Venezuela.” 

“E decision aki ta basa riba e con- 
tinuo instabilidad politico y au- 
mento di tension na Venezuela y 
e riesgo asocia cu tur operacion di 
buelonan,” e declaracion di DHS 
ta bisa. Tambe ta indica cu DHS, 
DOT y Departamento di Estado lo 
sigui vigila e situación na Venezuela 
y adapta nan accion si e situacion 
interno cambia. 

Manera ta conoci, Venezuela ta 
hinca den un crisis politico. Lider di 
oposicion Juan Guaido, kende tin 
apoyo di Merca y cantidad grandi di 
otro pais, a declara su mes Presiden- 
te interino di e pais y a trata di core 
cu e Presidente Nicolas Maduro. 



R 

RENAISSANCE' 


ARUBA RESORT & CASINO 



Live to Discover, Work to Inspire 


Explore the world even as you work. 

A passion for discovery doesn’t stop in the workplace. 

We have the following position available: 

Assistant Security Manager 

Some Responsibilities: 

The Assistant Security Manager is responsible for assisting the Security Manager in coordination of 
security operations, as well as managing, training, assessing performance of the entire security per- 
sonnel and for the overall management and supervision of the Resort Security Department. Execute 
all Security Officer tasks. Promote unity daily logging, review and inquiries of all incidents in the MS 
Shift. Properly inspect, report and enforce safety programs and procedures to ensure they are being 
complied with accordingly. Assign Security Staff to the different posts; ensure and execute the proper 
control. Ensure that all posts in their zones are properly manned and that shift relieves are provided. 
Direct and supervise activities in assigned area, with the assistance of the security force 

Required Skills: 

Minimum 2 years experience in field and in leadership. Excellent communication and problem solving 
skills and the ability to think and act quickly. Fluent in English, Spanish and Papiamento verbal and 
written. Adequate computer skills. Have the ability to work under pressure and be able to handle 
stress. Self-motivated and assertive personality. Willingness to work during non-office hours. 

Please hand in your application, CV, diplomas and other relevant documents to: 

Human Resources Department 
employment@arubarenaissance.com 
L.G. Smith Boulevard 82, Oranjestad, Aruba 
Telephone: 297-583-6000 

www.renaruba.com 

Lamentablemente Minister Chris Romero no a splica 

Con lo drecha e terenonan contamina 
unda su mega proyecto lo wordo ehecuta 

NO por tapa solo cu un solo dede, ta un 
dicho masha conoci. Asina nos a haya reac- 
cion riba e publicacion cu AWEMainta a 
haci relaciona cu e entrevista cu a ser haci 
cu Minister Chris Romero na rado GM 
den e noticiero di merdia, Den Noticia. 

Aki unda Minister Chris Romero a duna 
informacion tocante San Nicolas Port Au- 
thority and Development y tur e proyec- 
tonan cu tin den pipeline. 

“Mi ta hay’e necesario pa mantene comu- 
nidad debidamente informa di tur e desa- 
royonan cu ta tumando lugar rond di San 
Nicolas Port Authority and Development. 

P’esey mi a tuma e iniciativa pa bishita 
diferente stacion di radio rond di nos isla 
pa comparti e plannan progresista cu Gabi- 
nete Wever-Croes tin pa San Nicolas”, ta- 
bata palabranan di Minister Chris Romero. 



Sigur cu e proyecto di San Nicolas Port Authority and Develop- 
ment ta uno hopi prometedor pa San Nicolas y Aruba completo. 

No solamente e lo ta un entidad pa controla e desaroyo y operacion 
di e.o. Fast Ferry, pero tambe lo ta trahando man den man cu dife- 
rente desaroyadornan p’asina trece proyectonan positivo cu lo im- 
pulsa e economia di San Nicolas. 



De Minister van Ruimtelijke Ontwikkeling, Infrastructuur en 
Milieu is voornemens in het openbaar aan te besteden, 
het door het Land Aruba te financieren 

project: "Verfraaiing Infrastructuur Pro Catedral San Francisco". 

Volgens bestek DOW nr. 02 - 2019. 

Korte omschrijving van het werk: 

Het verharden en verfraaiien van de bermen, aanbrengen van 
groenvoorzieningen en nieuwe parkeervakken t.b.v. de situatie 
nabij de Pro Catedral San Francisco te Oranjestad. Het aanbrengen 
van nieuwe en het optimaliseren van de bestaande 
bushalten/standplaatsen t.b.v grote en kleine bussen. 

Het bestek is vanaf 17 mei 2019 verkrijgbaar bij DOW tegen betaling van Afl. 
500, = . 

De betaling te voldoen bij de kassier van de Dienst Openbare Werken (DOW). 
De openbare bescheiden liggen ter inzage vanaf 17 mei 2019 te DOW bij het 
Secretariaat van de Directie. 

Inlichtingen worden verstrekt op 22 mei 2019 om 10.00 uur v.m. te DOW. 

De Nota van Inlichtingen wordt vastgesteld op 27 mei 2019. 

De openbare aanbesteding vindt plaats op 19 juni 2019 om 11.00 uur v.m. 
op het kantoor van de directeur van de Dienst Openbare Werken. 

De inschrijver moet bij zijn inschrijving de volgende vereisten overleggen: 

1. Bewijs van inschrijving in het register van de Kamer van Koophandel van 
Aruba 

(niet ouder dan 6 maanden). 

2. Bereidheidverklaring tot het instellen van een bankgarantie of borg. 

3. De staat van eenheidsprijzen voor verrekening van meer- en minderwerken. 

4. Een lijst van in te schakelen onderaannemers. 

5.0verige vereisten opgenomen in het bestek. 

Inschrijving dient te geschieden op de bij het prijsvraag- 
document gevoegde en gewaarmerkte naam- en adresbrieven. 


Chris Romero a bisa cuCTin diferente tereno na San Nicolas cu a 
bira propiedad di Pais Aruba atrobe y pa cu esakinan tin hopi in- 
teres di diferente inversionista pa desaroya proyectonan prometedor 
na San Nicolas”. E.o., manera e companianan di crucero kier, esta 
otro y a mira un potencial den desaroyo di San Nicolas su haf, pa 
por recibi Mega-Crucero. 

Lolce ta ser cuestiona, cu ningun dia a bisa e companianan di cru- 
cero, cu unda nan lo tin cu mara, cu tur e tereno ey ta contamina. 

Si e turistanan sa esaki, e por tin consecuencia pa henter economia 
di Aruba, pasobra nan lo sinti nan mes engaña. Pero segun Minister 
Chris Romero, San Nicolas Port Authority and Development no ta 
bay wordo articula cu e intencion pa competi cu ningun otro com- 
pania. “E intencion no ta pa San Nicolas Port Authority and Devel- 
opment haci e trabou cu APA ta bin ta desplegando eficientemente 
den tur e añanan ald, pero mas tanto e lo complementa nan trabou 
pa cu e waf na San Nicolas. 

Ta di spera cu ora cu e ley pa funda SNPAD, yega Parlamento y ser 
trata cu Parlamento lo sa di haci nan trabao, e.o. pa proteccion di 
nos turismo, sa kico lo haci cu e tereno contamina debi na maneho 
di añas cu petroleo. 

E meta ta pa yega na balansa entre desaroyo y proteccion di medio ambiente 

Gobierno actual ta pone hopi esfuerso y atencion na 
leynan cu ta na beneficio di nos medio ambiente 


PA hopi aña e aspecto 
di bienestar di naturalesa 
y medio ambiente no a 
wordo poni como prio- 
ridad pa cual por mira e 
consecuencia di esaki. Un 
di e motibonan principal 
pa cual den Gobierno 
actual a pone e carter- 
anan di infrastructura y 
medio ambiente hunto ta 
reconociendo cu trabou- 
nan mester wordo haci y 
pa por realisa e meta cu a 
poni pa crea e balansa en- 
tre desaroyoy proteccion 
di medio ambiente. 

Minister di Desaroyo 
Teritorial, Infrastructura y 
Medio Ambiente, Otmar 
Oduber ta pone hopi es- 
fuerso den lej/nan nobo 
manera esun di Parke Ma- 
rino, pero tambe e Min- 
isterio ta poniendo hopi 
atencion riba leynan exis- 
tente manera e Raad voor 
de Ruimtelijke Ontwikkel- 
ing (RRO) cu despues di 
10 aña cu _ya tabata ex- 
istente, aworaki den un 
bachi nobo ta haciendo 
hopi trabou den cuadro di 
ROPy ROPv. 

Banda di esaki tin comis- 
ion di Flora y Fauna cu 
tambe ta existi pa hopi 
aña, pero cu no tabata 


mucho activo, aworaki tin un comision cu ta consisti di 5 
experto cu ta sumamente activo. Ta intercambia pensamen- 
tonan, consehoj/ conocemento den diferente situacion cu ta 
confronta cu ne rond Aruba. 

SITUACION Dl UTV’S TIN ATENCION Dl GOBIERNO 
Ehempelnan recien den cual di consehonan pidi n’e comision 
Floraj/ Fauna ta riba e tema di cobamento di santoj/ kibra- 
mento di piedra pa mira con ta baly atende cu e buraconan cu 
a keda rond Aruba. 

Adicionalmente, recientemente Ministerio a acerca e comision 
Floraj/ Fauna tambe pa conseho riba e situacion sumamente 
lamentabel cu frecuentemente ta confronta cu ne, unda cu 
UTV nan ta core den areanan di naturalesay e destruccion y 
daño cu esaki ta causa na nos medio ambiente/flora j/ fauna! 

Conhuntamente cu DTI lo bin cu un plan di con pa atende cu 
e situacion aki. E seguridad y legalidad di e vehiculonan aki ta 
cay bou DTI y e daño enorme causa ta falta di respet na nos 
medio ambiente, pa cual a acerca e comision di experto pa por 
yega na un solucion mas pronto cu ta posibel! 

Di e forma aki ta ilustra cu Ministerio trahando den forma 
structura, consistente y transparente cu departamentonan pa 
salvaguardia Aruba su naturalesa y medio ambiente. 

SETAR ta informa cu 
tur su oficinanan ta sera 

diabierna dia 17 di mei 2019 

E kiosk na Airporty ContactCenter 
ta keda duna servicio orario normal. 

SETAR 

Ayo na nos colega stima: Djispie 




SIMPLEMENTE Djispie. Esey ta 
e nomber cu tur hende tabata con- 
oce p’e. Djispie y Django. Na mo- 
mento di papia di prensa e temponan 
ey añanan 60 y ‘70, Djispie tabata 
sinónimo di noticia. E tabata traha 
semper pa Amigoe di Aruba. Un 
homber carismático cu a biba su bida 
den forma alegre, pero e ultimo parti 
di su vida tabata doloroso. Amigonan 
no tabata wak’e mas ya cu el a keda 
na cama. Asina e noticia a drenta cu 
el a fayece riba Dia di Mama. 


Un bashi el a laga cerca famia pero 
tambe su coleganan bieu cu a traha 
hopi aña cun’e. E1 a domina e arte di 
laba potret den estilo bieu, cu tabata 
exigi hopi pasenshi y su conocemento 
el a pasa pa hopi otro. 

Hopi amigo stima el a laga atrás y 
esalci a lceda caracteriza pa e canción 
canta pa Etty Toppenberg “Amigos 
para Siempre” después cu su amigo 
Tolco Winklaar a recorda poco anéc- 
dota di Djispie. 

Paz na su restonan. 

Desde 1985 manehando mayoria di desperdicio di Aruba debidamente 

Ecotech semper a contribui y lo sigui contribui 
na Aruba su limpiesa y medio ambiente 



MANERA conoci, desde 1 maart 2019, Gobierno di Aruba a efec- 
tua cobransa pa recogemento y maneho di desperdicio na Aruba 
oficialmente. Cumpliendo cu ley di maneho di desperdicio, tur 
cliente residencial y comercial di Ecotech ta contribui directamente 
na Serlimar su tarea di mantene nos pais limpi. 

E tarifa di Ecotech ta consisti di dos parti: un tarifa di servicio di 
recohemento di desperdicio cual ta AWG. 23.10 y un tarifa di pro- 
cesamento di desperdicio, asina yama ‘Tipping Fee’ determina pa 
gobierno di Aruba cual ta un suma di AWG. 5.00 florin sumando 
un total di Afl. 28.10 pa luna pa servicionan di Ecotech. Pues cu e 
‘Tipping Fee’ aki, Ecotech semper a contribui y lo sigui contribui 
den locual ta procesamento di desperdicio y mantencion di limp- 
ieza publico pa cual Serlimar ta encarga di dje. 

Ecotech ta recoge mas cu 60% di desperdicio di Aruba, primor- 
dialmente di servicionan comercial y servicio duna na 1.8 miyon 
turista pa aña y mas di 5000 mil cas residencial. Esaki ta un con- 
tribushon na Serlimar di 3.8 miyon florin pa aña na ‘tipping fee’ 
cu ta wordo deposita na e landfill sanitario di Sero Teishi, hunto 
cu AWG. 413,000.00 pa desperdicio deposita ainda na Parkieten- 
bos. Manera semper, Ecotech ta continua na ofrece su servicionan 
di recogemento di desperdicio na pueblo di Aruba cumpliendo cu 
tur acuerdo y segun ley. 

Ecotech ta un compania di maneho di desperdicio cu ta kere den 
maneho sostenibel di desperdicio atrabes di Ecobails, cual ta e so- 
lucion ideal pa e tamaño y cantidad di sushi cu nos isla ta genera. 
Cultura di servicio y sostenibilidad di Ecotech ta data for di 1985 
y ta transcende competencia poniendo importancia riba un Aruba 
limpi pa nos futuro generacionnan. 

Sea cu bo ta scohe pa servicionan di recogemento di servicio di un 
compania estatal of compania priva manera Ecotech, atravez di e 
‘tipping fee’ obligatorio bo lo lceda contribui na Serlimar y su tarea 
di mantene nos pais limpi. 


Yama Ecotech awe mes pa cualkier infor- 
macion relceri riba 582 4684 of pasa na 
un di nan puntonan di benta na ATCO 
Shaba, Dakota, Barcadera of San Nicolas. 
Subi www.ecotecharuba.com of sigui nan 
riba Facebook pa mas informacion. Por 
yama Mr. Bucket tambe riba 594 3757 pa 
Customer Service obtenibel 24/7. 


fCaribbean 

Cinemas 


m VIP Af Paseo 
Herencia 

582-3693 


' Años. Years. Années 


© Palm Beach 
Plaza Mall 

586.0074 

caribbeancinemas.com 
Caribbean Cinemas Aruba 


ND SHOWTIMES NOW WITH 14 SCREENS! 

16-22 

IPING BEAUTV 
BOLSHOIBALLET 

SUNDAY, MAY 19 AT 1:00PM 



KEANU REEVES | HALLE BERRY 

JBHlijjwiM 

PiHkBlllBH 


WITH SPANISH SUBTITLES 


O M0N-THU 5:25 
fpi R- 9n 


:20 

5:25 

5:25 


8:20 

10:50 

8:20 | 10:50 
8:20 


cxc 

© MON-THU 
FRI 4:50 
SAT 2:00 
SUN 2:00 


4:50 

7:40 

4:50 

4:50 


7:40 

10:30 

7:40 | 10:30 
7:40 


MON-FRI 3:50 | 
SAT-SUN 3:30 I 


6:20 I 
6:20 


9:10 

9:10 


DENNIS QUAID | KATHRYN PRESCOTT 

A DOG 5 S JOURNEY 


UJ MON-THU 


WITH SPANISH SUBTITLES 



6:35 

9:00 

6:35 

6:35 


9:00 

11:25 

9:00 | 11:25 
9:00 


M0N-SUN 6:05 | 8:30 

SPANISH — 


MON-THU 5:00 7:30 

FRI 5:00 7:30 10:00 

SAT 2:30 5:00 7:30 | 10:00 

SUN 2:30 5:00 7:30 


YARA SHAHIDI | CHARLES MELTON 

THE SUN IS ALSO A STAR 

WITH SPANISH SUBTITLES 


| M0N-THU 
FRI 4:40 

1SAT 2:20 
SUN 2:20 

4:40 

7:00 

4:40 

4:40 

7:00 

9:20 

7:00 

7:00 

9:20 

11:40 

9:20 | 11:40 

9:20 

i M0N-THU 3:50 

6:10 

8:30 

FRI 3:50 

6:10 

8:30 

10:50 

SAT 1:30 

3:50 

6:10 

8:30 | 10:50 

SUN 1:30 

3:50 

6:10 

8:30 


ROBERT DOWNEY JR. | CHRIS EVANS 

CSOfflffi 



£ /V D G' A M E 

WITH SPANISH SUBTITLES 


O M0N-FRI 4:35 18:20 

SAT-SUN 12:50 | 4:35 | 8:20 


M0N-SUN 8:40 


I M0N-FRI 4:00 | 6:20 
^SAT-SUN 1:40 | 4:00 | 6:20 

KELLY CLARKSON | NICKJONAS 

Tf- 


[PGl 


© M0N-SUN 3:45 | 7:30 


ANNE HATHAWAY | REBEL WILSON 

'HUSTLE 


WITH SPANISH SUBTITLES 


m 


WITH SPANISH SUBTITLES 

M0N-FRI 4:05 
SAT-SUN 2:05 | 4:05 


[PGl 



7:15 

9:30 

7:15 

7:15 


9:30 
11:45 
9:30 | 11:45 
9:30 


OPENING MAY 23: ALADDIN, BRIGHTBURN, CASI FIEL 


THE MAGIC OF THE MOVIES 

ON YOUR MOBILE DEVICE 

Download on the 

m App Store 

GETITON 

W Google Play 

Dl SALUD 




DIASABRA 
ME118, 2019 
8:00AM-12:00PM 

LUGAR: CLUB SPOI 




Contribucion ch 
aprecia. 




AVC 


f 

'T 'wj 


TRANSTTICN 

h t A L t H 




Fundacion CVA lo tene 
su chekeo pa comunidad 

DIASABRA awor 18 di mei, fundacion CVA Aruba lo 
tene su acostumbrado chelceo pa comunidad e biaha akin a 
Club Sportboys. 

Orario lo ta di 8 or te cu 12 or di merdia. Lo tin oportuni- 
dad pa controla presion, sucu, cirumferencia, bista, percen- 
tahe di vet y awa den curpa. 

Lo bai tin algun cos saludabel pa purba y tambe cumpra 
si ta desea esaki. Nos ta pidi un contribucion chikito pa 
asina yuda fundacion CVA Aruba sigui haci e tremendo 
trabou cu nan ta bin ta eherciendo pa mas di 14 aña caba. 
Hunto nos kier PREVENI malesanan cardiovascular. 

Lo ta presente : Botica di Servicio, Manrique Capriles 
(Muscadine juice), Stichting BOB, Medicosmetics (cura- 
loe) y Aruba Vision Center pa haci chekeo di bista. 

Entrada ta un contribucion childto pa yuda fundacion 
CVA Aruba sigui haci su trabou di PREVENCION. 




Departamento 
di Naturalesa y 
Medio Ambiente 
awor por ta 
mas activo cu 
diferente control 


DLARANZON mainta a otorga na miembronan 
di e team di Directie Natuur en Milieu (DNM), 
nan Landsbesluit pa loke ta “Toezichthouding” 
riba diferente ley cu DNM ta traha cu ne! 

E paso alci ta importante pasobra: Pa hopi aña 
DNM a lceda cu 1 Toezichthouder solamente 
cual a haci’e hopi dificil pa controla y supervisa 
den diferente momento, awor e grupo ta bira 5 
pues nan lo por funciona den forma mas eficien- 
te na bienestar di naturalesa y medio ambiente! 

drs. Mervin Wyatt-Ras: 

Inflacion tin su 

Mervin Wyatt-Ras ta expresa cu e anuncio di 
e minister di Asuntonan Social y Labor en- 
cuanto e subida di 3 % di salario minimo no 
ta coi gaba mirando e situacion dificil cu nos 
hendenan ta aden dor di inflacion cu e gobier- 
no a crea dor di tantisimo mediday subida di 
prijsnan di cuminda, mercancia, bebida, awa, 
coriente, gasolin etc. 

E gobierno aki a ganja cu tin mega debe pa 
por hustifica e debe cu nan mes a hacij/a foi 
principio di gobernacion di 130 miyon florin, 
pa nan por nombra un cantidad di personal, 
haci gastonan halto di luho, etc. CAft mes a 
constata subida di personal den presupuesto. 

E medidadnan y subida di prijsnan ta haci cu 
ta saka hopi mas placa for di cartera di nos cu- 
idadanonan. E crisisheffing, e ky di impuesto, 
subida di prijs di awa y coriente, gasolin, prijs 
di comestibles ta trece cun’e cu costo di bida 
a bira caro. 

Centraal Buro voor de Statistiek ta indica cu 
e “bestaansminimum" di nos ciudadanonan a 
subi. Esta e minimo di entrada pa por tin un 
bida digno a subi. Gastonan di famia a subi 
den menos cu 2 anja cu casi 400 florin pa 
luna, locual ta coresponde cu mas o menos 
5000 florin pa anja. Pa hende cu ta biba su so 
e gastonan a subi cu 200 florin pa luna, loke 
ta 2400 pa anja. 

Banco Central ta trece padilanti cu dor di e 
inflacion cumulativo di 201 8 y 2019 tin un 
perdida di compra di mas cu 10%. E aumen- 
to di prijs di comestibles ta halto. “Over the 
last 12 months Food and Catering Services 
has increased biy 10.5%. Food at home in- 
dex showed increase of 12.4 %. Potatoes and 
other tubers index has increased by 34.9%. 

E aumento di prijsnan ta di tal forma cu nos 
hendenan no por mas. Ora bo drenta cualkier 
supermercado nos hendenan ta keha sea di 
cual salario cu ta. Nan ta expresa cu e situa- 
cion ta hopi dificil. Mamanan cu tin un salario 
minimo cu tin cu manda nanyiunan skol cu 
tin cu cumpra tur cos pa skol etc. no por kom 
rond. No por cumpra p.e.yoguert mas, ni tur 
fruta, berdura y otro cumindanan necesario. 
Esaki ta un concierne di nosy nos partido a 
marcha cu tur cu no ta contento_y a entrega 
un manifesto na gobierno. 


impacto social 

Ta logico pues cu empleadonan ta pidi subida 
di salario. Pero e subida cu 3% lo noyuda e 
trahado paso e lo no cover su gastonan men- 
sual y lo pone mas presion riba comercian- 
tenan cu lo cobra esaki den nan producto of 
servicionan. Ta preocupante alavez paso du- 
nadornan di trabou no tin suficiente placa pa 
paga nan empleadonan y ta haj/a nan mes ta 
kita nanj/ hasta sera negoshi. 

Mientrastanto e gobierno aki no ta buscan- 
do solucion economico. E asunto di Citgo ta 
tranca_y minister Evejyn Wever-Croes a anun- 
cia cu e ta bai Washington y lo mester tin un 
deadline pa cu refineria. 

Minister Dangui ta menciona cu nos lo mester 
pensa riba plan b den caso refineria no ta un 
opcion mas. Segun Wyatt-Ras e gobierno aki 
especialmente e ministro presidente no a haci 
nada bisto pa lucha pa mantene e refineria. 
Awor dor cu nos hendenan no ta soporta 
e situacion e ta core bula bai pa wak kico e 
por haci. Ademas e ta den un dilemma entre 
pone un hotel na San Nicolaasy mantene un 
refineria. Esaki dor cu tin miembronan di su 
coalicion ta contra di e refineria. Wyatt-Ras ta 
di opinion cu solamente turismo como pilar 
economico pa Aruba no ta suficiente paso nos 
no por depende solamente di turismo. 

Na varios ocasion tabatin diferente conferen- 
cia/reunion cu es ey a wordo bisa. Turismo ta 
un pilar vulnerable. Nos ta depende di dje pa 
anjas j/ nos ta dependiendo di dje pero cu- 
alkier cos cu pasa of problemanan cu surgi 
na nos pais, nos lo sinti efectonan den nos 
turismo. Pesej/ nos mester sondea otro posi- 
bilidadnan. E otro pilar segun e gobierno aki 
lo ta cannabis. Encuanto cannabis tin hopi 
discucion den coalicion. Tin ta pro pa e uzo 
medicinal y otro kier uzo recreacional tambe. 
E pilar economico cu ta di energia solvable cu 
gobierno anterior a traha na dje, e gobierno 
aki no a continua cu e vision aki. Nan kier te 
hasta sera TNO. 

Flecho ta cu na e momentonan aki hopi hende 
a perde trabou. Mama y tatanan no tin pan 
pa pone riba mesa di nan famia. Awor aki tin 
un berdadero crisis. No tempo di Avp paso 
tempo di Avp tur hende tabatin trabou. 

E situacion aki sigur tin su refleho ariba e sec- 
tor social. 



Pasobra ora bo tin un cantidad di famia cu no 
por pone pan ariba nan mesa dor cu nan a 
perde trabou y dor cu nan salario no ta j/ega 
pa motibo di aumento di prijsnan y aumento 
di costo di bida, esaki tin su impacto social. 
Desempleo y preocupacion pa subida di costo 
di bida ta trece stress cun’e y stress den famia, 
problema den pareha, problema cu y entre 
j/iunan, etc. Ademas por tin combinacion di 
problemanan hunto cu uzo di alcohol y sub- 
stancianan. Tur esaki ta pone cu awor si nos ta 
haj/a nos den un berdadero crisis social. Nos 
ta awor aki na un cruzada unda gobierno en 
berdad mester bisa kico nan kier cu pais Aru- 
ba y Wyatt-Ras ta haj/a cu djies bisa cu mester 
tuma un decision final pa cu Citgo no ta e 
forma di anda cu preocupacion di nos hende- 
nan. Ta fresco den nos memoria con e minis- 
ter di Asuntonan Social y Labor a priminti den 
campanja cu e lo zorg pa trabou den CITGO 
pero envez cu nos hendenan a haj/a trabou, 
nan a wordo kita for di trabou. E gobierno aki 
mester stop di ganja y stop di discuti cu otro. 
Gobierno envez di dal un stap padilanti y otro 
patras mester tuma accion berdadero pa me- 
hora e situacion di nos famianan. 

Por pone cuanto placa cu kier pa fondo di cri- 
sis social pero si nos hendenan no tin placa pa 
pone pan ariba mesa di nan famia e proble- 
manan social lo crece. 

Gobierno mester stop di priminti y ganja 
pueblo y bin cu solucionan berdadero. 

Por menciona abuso di mucha. Gobierno a 
ganja cu nada no a ser haci dor di gobierno 
anterior, mientras esaki no ta berdad y awor 
aki cu gobierno a priminti cantidad di cos tin 
mas caso di abuso di mucha cu nunca. 
Mescos cu e ley di castigo minimo cu te ainda 
no a ser pasa. A pone un stap dilanti y a bin 
bek patras. Asina no a cumpli cu tur loke a 
ser priminti. Si cos sigui asina si menciona e 
asunto di peticion pa asilo no pais lo ta den un 
berdadero crisis ocasiona dor di e ministernan 
y gobierno di crisis. 

Representa Aruba na Rotterdam 
Filmapalooza di 48 Hour Film Project 



E team ganador di 48 Hour Film Project Aruba lo rep- 
resenta Aruba n’e Rotterdam Filmapalooza. E aña aki 
pa prome biaha Aruba ta competiendo como pais n’e 
prestigioso competencia internacional di 48 Hour Film 
Project. 

Fundacion CineAruba t’e organisador di e proyecto aki 
pa Aruba y ta buscando 10 team pa competi p’asina saca 
e mihor short film cu lo bay competi contra e short film- 
nan di otro pais na Rotterdam. 

Durante e competencia na Rotterdam, lo saca e ganador 
internacional y tambe e mihor 12 short filmnan lo wor- 
do presenta na ‘Cannes’ e prestigioso Festival di Cine di 
Francia. 

Tur persona por participa, personanan cu ta menor di 
edad mester tin permiso di un mayor. Un team por con- 
sisti di minimo 1 persona te cu 100 persona mes. Cada 
team ta wordo guia pa un Team-Feader cu t’e persona 
responsabel pa yena tur documentonan concerni cu e fil- 
macion y e Team-Feader t’e persona cu lo tin cu entrega 
e pelicula riba e nochi final. 

Riba e prome nochi di e competencia e Team-Feader di 
cada team lo selecta e genero di e pelicula y lo ricibi e 
nomber di e personahe, e props y e dialogo cu lo tin cu 
inclui den e pelicula. 

Asina cu cada team a ricibi e opdracht, nan tin 48 ora pa 
traha riba e storia, film e storia y edit e den un pelicula 
di minimo 4 minuut y maximo 7 minuut. 



Den e dianan cu ta sigui, un panel di hurado califica lo 
huzga cada film a base di e criterianan; merito artistico 
45%, merito tecnico 30% y cumplimento cu e opdracht 
25%. 

E pelicula ganador lo wordo anuncia pa medio di un 
evento unda cu lo presenta tur e short filmnan na un 
publico. 

E mihor short film di 48 Hour Film Project Aruba lo 
competi na Rotterdam, pero tambe e lo competi cu e 48 
Hour Film Project di Bonaire y Curacao pa saca e mihor 
Dutch Caribbean 48 Hour Film Project short film. 

Fundacion CineAruba ta buscando minimo 10 team cu 
lo kier participa n’e evento aki cu lo tuma lugar for di 
diabierna 4 di october te cu diadomingo 6 di october. 
N’e momento aki ta midiendo e interes y personanan cu 
ta interesa pa participa cu nan team por tuma contacto 
CU e fundacion via info@cinearuba .com . 

Multa pisa lo ser duna! 

Accion Policial riba dump ilegal 



PA proteha nos naturalesa y nos media ambiente nos mes como ser 
humano tin cu mantene y cuida nos medio ambiente. 

Un grupo di studiante di districto di San Nicolas cu ta den nan ultimo 
fase di nan estudio policial mester eherce un proyecto di medio ambi- 
ente. 

Sin pensa dos biaha a toca e tema mesora riba dump ilegal rond di nos 
isla. 



Un ehempel bibo ta na Sabana Basora na unda desconocinan ta tira 
sushi den mondi y awor esaki a bira grandi y ta contaminando e area cu 
ta di naturalesa y residencial. 

E proyecto alci ta inicia na San Nicolas y lo continua n’e otro distric- 
tonan tambe. Hunto cu City Inspector, KPA lo tin diferente accion riba 
dumpnan ilegal. Lo tin multa pisa pa personan cu ta tira sushi na lugar 
cu no ta apto. 

Si abo mira of sa algo duna bo tip na email di limpiesasn@ kparuba.com 
of yama 104 y duna bo informacion. Sea bo ta saca un potret of video 
di e personan cu ta tira sushi ilegal y mustra esaki na Polis of scibi e 
number di vehiculo cu bo mira. 

E team lo dirigi di biaha riba bo informacion y lo conduci un accion riba 
esaki. 

Un Aruba limpi pa ami cu bibo por sigui biba riba dje! 

Aruba Press Award ta un reconocemento organisa pa 
medio di Aruba Tourism Authority cu mercadeo den e 
continente Latino America cual recientemente a tuma 
lugar. Prensa di Latino America a wordo premia pa gen- 
era contenido enfocando riba Aruba for di nan propio 
punto di bista. 

Ganadornan a wordo eligi por medio di hurado local y 
internacional den categorianan di Television, Revista, 
Radio y Medianan Digital. 

Bao iniciativa di ATA, a pidi periodistanan di region La- 
tino America pa inscribi nan mes pa competi pa dife- 
rente premio riba diferente area. Un total di 80 persona 
a inscribi y siman pasa nan a wordo reconoci. 

Un di nan premionan e.o. tabata pa bin Aruba pa ricibi 
nan reconocemento na nos isla. Pa algun di nan esaki 
tabata e prome bishita riba nos isla pa disfruta y experi- 
encia Aruba. 

Cada periodista a trece -na un manera diferente den nan 
perspectiva- con nan ta wak Aruba. Nan enfoke tabata 
diferente, riba nos flora y fauna, cultura y arte. 

“Nos ta consciente cu e trabao di periodismo di turismo 
no ta un tarea facil,” CEO di Aruba Tourism Authority 
Ronella Tjin Asjoe-Croes a expresa. 

“E segmento aki (Prensa Turistico) apesar di ta un parti 
chikito den e campo di periodismo, e conexion den rela- 
cion publico y fuentenan nobo di informacion, ta dun’e 


un aspecto di accion reduci, cual pa por amplia su mes, 
lo mester por enfoka no solamente riba cantidad, pero 
sigur riba calidad di publicacionnan.” 

Den e sentido aki, segun CEO di ATA ta subraya, pa 
permanece vigente den e mercado, e medionan mester 
re-inventa nan mes y keda al caso di e tendencianan n’e 
velocidad cu e mercado ta exigi. 

“Na mes momento, nos destinacion mester ta den e ca- 
pacidad pa re-inventa su mes y pa ofrece tur herment n’e 
medionan pa nan por opera debidamente.” Tjin Asjoe- 
Croes a elabora. 

4 GANADOR DI APA 2019 

E periodistanan Latino Americano premia durante e 
anochi honorario aki tabata: Patricia Alejandra Morales 
Toro di Revista Mujer La Tercera (Chile) pa su publica- 
cion titula Aruba, Destino Wellness. 

Andrea Paola Terán Becerra di Tendencia (cual ta circula 
na Venezuela, Miami, Orlando, Dominica, Aruba y Pan- 
ama) pa su publicacion titula ‘Padu del Caribe, Cinco 
Decadas de Una Leyenda Musical.’ 

John Edison Pineda Albarracin y David de los Rios di 
Trendiando TV pa nan programa titula Arte Urbano Co- 
lombiano en Aruba.’ 

Analia Pinto di Radio Conexión Abierta (Argentina) pa 
su programa riba e tema ‘La Vida Moderna de Analia 
Viaje 158 Destino Aruba #Paraiso.’ 

Sigiii na pagina 19> 

CALIDAD INVESTIGATIVO Y ORIGINALIDAD 

Pa ATA, e independencia y obhetividad di e pe- 
riodista di turismo na momento di realisa su re- 
portahe ta fundamental. Su experiencia personal 
di e destinacion ta esencial pa por refleha su mes 
den e trabao y asina destaca atributo y areanan 
di oportunidad na un manera cu e lesado of audi- 
encia por conoce e lugarnan aki for di wowonan 
di esun cu ta publica, y no for di e mensahenan 
pre-diseña. 

Cu esey den mente, na Aruba, ATA ta busca pa 
desaroya contenido editorial fresco y moderno 
cual ta permiti conta storianan unico tocante nos 
isla cu rilcesa den material grafico. Como tambe 
testimonionan di nos habitantenan cu ta refleha 
e esencia di nos isla. Den un manera creativo por 
mira con calidad investigativo y originalidad ta 
trece tremendo beneficio. 

“P’e motibo aki, nos como ATA ta realisando ac- 
cionnan conhunto, manera e Aruba Press Award, 
cu ta sumamente importante pasobra e ta habri 
un bentana cu posibilidad pa bishitantenan por 
conoce nos isla por medio di nan pen, bos of 
lens,” Tjin Asjoe-Croes a conclui. 

“Nos miembronan di prensa local presente tam- 
be a wordo reconoci por medio di nan impor- 
tancia igual na nos desaroyo turistico, pasobra 
na final di dia, nos comunidad local ta sostene 
nos desaroyo turistico y mester mantene su mes 
informa tocante e industria, y consciente di tur e 
obhetivonan estableci.” 

Por ultimo, CEO di A.T.A. Tjin Asjoe-Croes a 
expresa su gratitud profundo na prensa local pa 
nan trabao y contribucion continuo n’esaki. 

Rocco Tjon, lider di fraccion 

Fraccion di MEP lo entrega un amienda riba e 
concepto di Ley di supervision financiero temporal 



KONINKLIJK BESLUIT NO. 20467 

E origen di e ley di supervision financiero 
temporal ta data bek di 2014. Ta na 2014 
cu Gobierno di Reino a duna sr. Milce Eman 
un Koninklijk Besluit pa “ondeugdelijk 
bestuur”. 

Specificamente por lesa bek den e decreto 
alci cu Gobierno di Reino ta bisa cu cifranan 
cu tabata wordo presenta den e presupuesto 
tabata irealistico. 

Por lesa bek den e decreto tambe cu no ta 
Gobierno di Reino so a constata esaki, pero 
IMF y “Raad van Advies” tambe a constata 
esaki, Rocco Tjon a sigui splica. 


ESAKI ta un ley sumamente importante pa pais Aruba. E impor- 
tancia tin di haber cu aspectonan di credibilidad financiero inter- 
nacionalmente, e por duna un base legal na palabracionnan haci 
pa yega na finanza duradero, pero tambe e ta toca aspectonan 
constitucional y nos autonomia financiero, asina lider di fraccion 
di MEP, Rocco Tjon a duna di conoce. 

Mirando e importancia di e ley aki, MEP lo estrena 5 clip infor- 
mativo pa duna splicacion na pueblo riba e concepto di ley di 
supervision financiero temporal. 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 15 May, 2019 EN TOT NADER ORDER 


valuta 


aankoop van publiek 


verkoop aan 



bankpapier 

wissels, CHQ's 
reischeques en 
overboekingen 


publiek 

Ned. Antil. Gulden 

PerANG 100 

ANG 

98.00 

100.00 

biljetten 

chq/overboeking 

100.20 

100.00 

Amerikaanse dollar 

USD 

1.77 

1,78 


1,80 

Canadese dollar 

CAD 

1.30 

1.32 


1.34 

Zwitserse frank 
(per100) 

CHF 

176.51 

177.23 


178.03 

Pond sterling 

GBP 

2.23 

2.28 


2.34 

Japanse yen 
(per 10.000) 

JPY 

161.32 

162.80 


164.43 

EURO 
(per 100) 

EUR 

197.56 

199.36 


201,37 

Deense kroon 
(per 100) 

DKK 

25.70 

26.42 


27.22 

Noorse kroon 
(per 100) 

IMOK 

19.33 

20.05 


2085 

Zweedse kroon 
(per 1QQ) 

SElij 1 

; 17.49 

18,21 


19.01 


PROTOCOL 2 MEI 2015 

Debi n’e decreto menciona Gabinete Eman 
2 a firma un protocol riba 2 di mei 2015 
den cual nan a bay di acuerdo pa bin cu un 
organo di supervision. 

E organo aki nos conoce awe bou e nomber 
di CAFT. Apesar cu Raad van Advies a bisa 
den nan conseho riba e ley original di 2015 
cu e ta empugna cu nos Constitucion y nos 
Statuut, fraccion di AVP den Parlamento e 
tempo ey a vota na fabor di e ley alci y de 
facto entrega nos autonomia financiero. 

PA CONCLUI 

Den e siguiente clip y articulo nos lo elab- 
ora riba e conseho di Raad van Advies riba 
e ley di 2015 y tambe splica con e organo 
di supervision y Hulanda a funciona for di 
2015 te cu 2017. 

E topico aki ta sumamente importante pa 
nos pueblo y e dushi pida baranca ald. 

Ta p’esey MEP ta percura pa informa pueb- 
lo debidamente. No laga nos pais wordo 
dividi, ban uni, p’asina conforme e maneho 
di Gabinete Wever-Croes recupera nos auto- 
nomia financiero, Rocco Tjon a conclui. 

Ganadornan di campaña di conscientisacion 
di comision di AHATA a ricibi nan premio 




E Comision di Medio Ambiente di Aruba Hotel & Tour- 
ism Association (AHATA) a haci entrega di premionan 
n’e top 10 “camp site” cu a mantene campamento re- 
sponsabel, consciente di nos medio ambiente. 

AHATA a organisa e campaña di conscientisacion y tur 
participante den e campaña mester a mantene nan mes 
n’e criterianan cu e Comision di Medio Ambiente di 
AHATA hunto cu Polis a indica. Durante campamento e 
comision a pasa bishita diferente area entre San Nicolas 
y Noord. 


CAMPADONAN GANADOR TA: 

Arnold Legrand, Maikel Geerman, Hubert Genaro Ras, 
Armanda Geerman, Susania Kock, Charijn Maduro, 
Theresita Martijn, Genela Marycela Landbrug-Thode, 
Prancisco Harms y Richenel Bello. 

Comision di Medio Ambiente di AHATA ta gradici tur 
campado cu a participa y ta orguyoso di e interes cu Aru- 
ba su campadonan a demostra pa proteha nos beachnan. 

N’e mesun evento a duna danki na tur boluntario cu 
a yuda cu e campaña. A haci entrega di certificado n’e 
studiantenan di EPI Horeca y Universidad di Aruba cu 
a yuda hiba e mensahe na tur campadonan. 

AHATA ta gradici su miembronan pa a sponsor e pre- 
mionan: Aruba Marriott <Sc Stellaris Casino, Marriott’s 
Aruba Surf Club, Marriott’s Ocean Club, La Cabana 
Beach Resort & Casino, Eagle Aruba Resort <Sc Casino, 
Barcelo Aruba, De Palm Tours, Manchebo Beach Resort 
& Spa, Divi Aruba Phoenix Beach Resort y Talk of the 
Town Hotel Sc Beach Hotel. 




































22 


AWEMainta 


Diahuebs, 16 Mei 2019 



Poeta Domacase 

na Aruba 



Poeta Frida Winklaar Domacassé (1938) ta cu vakantie 
na Aruba y a tuma e initiativo pa bishita directora 
di Biblioteca Nacional Aruba pa entrega su ultimo 
publicacion titula ‘Tera’. Esaki ta un obra di 11 poema 
na Hulandes y Papiamento publica na 2018 di Frida 
Domacassé ilustra cu portet di Lineke Roseboom. 

Frida Domacassé a nace na San Nicolas na 1938 di 
mayornan Boneireano y tin bunita recuerdo di un dushi 
infancia den un comunidad multicultural. Cu 16 aña el a 
bay studia na Hulanda pa docente y despues di su estu- 
dio el a keda biba y traha na Hulanda. Durante añanan 
el a keda bishita Aruba pa vakantie y tene contacto cu 
famia y amigonan. Cada bishita ta trece impresion cu 
Frida ta documenta pa medio di storia y poema. Frida a 
skirbi storia cortico y poesia pa hopi aña. ‘Tera’ no ta su 
prome publicacion, un otro publicacion por ehempel ta 
‘Na caminda’. Frida ta publica pa medio di su website 
www.gedichtentij.nl. Frida ta forma parti di Simia Liter- 
ario, un grupo di autor y poeta na Hulanda. 2 ehemplar 
di ‘Tera’ lo bay den coleccion nacional na Dept. Aru- 
biana. 

Riba potret (vlnr): Lineke Roseboom, Astrid Britten y Frida Domacassé 


Mayor ta pa semper, 
aunke no ta bou mes un dak 

Sra. Yahaira Maduro lcende ta un Juridisch Deskun- 
dige na Directie Voogdijraad lo ta un di e orador- 
nan na e seminario “Mayor ta pa semper, aunke no 
ta bou mes un dak” organisa pa Fundacion Pa Nos 
Muchanan, unda e lo enfoca riba e partinan legal di 
separacion y divorcio. Sra. Maduro ta splica cu na 
momento cu un mayor ta dicidi pa divorcia of separa, 
e aspectonan legal, cu ta sumamente importante y cu 
ta regarda nan yiunan menor di edad, mester wordo 
regla debidamente. Por pensa riba topiconan manera 
e parti di custodia, hoofdverblijfplaats, alimentacion 
of e omgangsrecht. Hopi biaha pa via di falta di infor- 
macion tur esaki ta resulta den conflictonan dentro 
di e famia cu por wordo evita of minimalisa. Pesey si 
e topiconan aki ta importante pa bo y bo ta desea di 
ricibi mas informacion, tuma contacto cu Fundacion 
Pa Nos Muchanan pa inscribi bo mes na e seminario 
di “Mayor ta pa semper, aunlce no ta bou mes un 
dak” cu ta tuma lugar riba diasabra, 25 di mei 2019 
di 9:00am pa 2:00pm. Yama FPNM na 583-4247/ 
588-0856 of manda un email na info@fpnm.aw 

Campeonato Heineken fast pitch di Aruba Softball Bond a continua 

Piratas Bronx Birds ta derota Blackhawks den nan promer salida 




CAMPEONATO Heineken fast pitch dedica na balu- 
artenan Jacobo Jansen y Gilbert “Nando” Maduro a 
continua riba veldnan na Pos Chiquito. Den categoria A- 
Klas e equipo di Piratas Bronx Birds a enfrenta e equipo 
di Blackhawks. Piratas a baha furioso riba Blackhawks 
propionando Blackhawks un knockout 18-5. Piratas 
18 careda, 14 hit, 4 error y ta laga 6 coredor na base. 
Blackhawks 5 careda, 4 hit, 3 error y ta laga 7 coredor 
den circulacion. Como equipo Piratas a bati di 27-14 
pa un averahe di 518 mientras Blacldhawks a bati como 
equipo 19-4 pa un averahe di 211. Mihor bateador pa 
Piratas a resulta Jonathan Barry 1-1, Michels Corniels 
2-1, Leyvis Gonzalez 2-2, Richard Marrero 2-2 mas 2 
careda anota, Pablo Reid 3-3 cu 4 RBI, Franny D’Oleo 


4-3 cu 3 careda anota. Pa Blackhawks a luci na plato 
den causa perdi Johnny Winterdaal 2-1. Yerrick de Kort 
2-1 cual bataso tabata un cuadrangular den parlce, Ev- 
erick Rincones 1-1. Pitcher ganador a resulta William 
Benitez lcende a bay 2 inning y 1 tercio lansando 23 
bola, 25 strike pa un total di 48 pitch, peremitiendo 
4 careda limpi, 1 strilce out, regalando 3 base por bola 
permitiendo tambe 3 imparable. Guillermo Montiel ta 
releva William Benitez tirando 1 inning y 2 tercio, 30 
lansamento y no ta permiti careda. Efraim Leon ta bay 
cas cu e derota tirando solamente 2 tercio den promer 
entrada 43 lansamento, 7 careda limpi, 3 base por bola 
permitiendo 5 hit . Efraim ta wordo releva pa Igor Ras 
kende ta bay 1 inning y 1 tercio y ta permiti 2 careda 
limpi, 3 hit regalando 2 base por bola. Igor tambe ta 
wordo releva pa Everick Rincones kende a tira 2 tercio 
bon pa 33 pitch permitiendo careda limpi riba 3 hit. 
Rodney Kelly ta drenta ultimo y ta bay 1 inning y 1 ter- 
cio pa sera e wega. 

Diahuebs 16 di Mei na veld di Dragon Hitters campe- 
onato lo continua pa 715pm Jay’s Tire vs Spuiters 
MIPA den categoria AA y pa 9pm Macuarima Spark 
Elektra vs Celebrities tambe den AA. Diabierna 17 di 
Mei na Pos Chiquito pa 715pm den categoria AA Royal 
Power Tat Fat Home Depot lo enfrenta Macuarima y pa 
9pm Celebrities vs Jay’s Tire. Weganan di fast pitch di 
campeonato oficial di Aruba den ful swing. Jega tereno 
bin apoya bo equipo preferi. 

Aruba Bank ta conecta persona atrabes di deporte 

Via Aruba Soccer Academy ta motiva hobennan entre 4-16 aña 




Aruba Bank t’e banco cu ta conoci pa sostene deporte 
den nos comunidad. E sosten aki ta importante, paso- 
bra e ta conecta personanan cu otro y ta motiva nan pa 
luci den nan area di experticio na un forma disciplina y 
husto. 

Aruba Bank ta orguyoso di por motiva e hobennan di 
Aruba Soccer Academy (ASA), entre e edad di 4 y 16 
regalando nan uniform nobo. Alabes ta sigui sostene 
e meta di ASA pa desaroya e habilidad tecnico y wega 
mental di e muchanan y pa logra reconocemento inter- 
nacional como e mihor skol di futbol den Caribe. 

E futbolistanan tabata feliz di a ricibi nan uniform 
nobo for di Aruba Banlc. Exito na ASA den temporada 
di futbol 2019-2020. 




Registra awo! 

Manda bo e-mail na 
noticia@awemainta.com 

Den Copa Noord 2019 

Royal Power Tat Fat Home Depot 
a seya otro victoria derotando 
Kudawecha Indians den nan cas 



TORNEO Copa Noord 2019 a continua diadomingo ulti- 
mo riba veld di Kudawecha. Riba un fecha hopi particular 
celebrando Dia di Mama e equipo di Royal Power Tat Fat 
Home Depot a mobilisa su hungadornan pa bay tereno pa 
cumpli cu nan obligacion. 

Den oranan di merdia Royal Power a enfrenta e doñonan 
di tereno, esta Kudawecha Indians. Den e final di Copa 
Noord 2018 tabata ultimo biaha cu e dos equiponan aki a 
enfrenta otro den e gran final di Copa Noord 2018 unda 
Royal Power a derota Kudawecha Indians mediante lcnock 
out pa titula campeon 2018. 

Pues tabata un momento oportuno p’e revancha den Copa 
Noord 2019. 

Kudawecha ta pone presion for di prome inning y ta rally 
pa 2 careda. Den di dos inning Royal Power ta rally amplio 
pa 8 careda y ta amplia esaki cu 5 mas den di tres entrada. 



Kudawecha Indians sinembargo no a baha cabez y ta rally 
bek den di 4 inning pa 6 careda pa trece e wega serca 13-8. 
Giannini Tromp kende a drenta releva Melchor Abrue ta 
silencia Royal Power por completo tirando 3 inning blanco 
sin permiti un careda. 

Royal Power ta logra su di tres victoria den Copa Noord 
2019. Royal Power 13 careda, 15 hit, 0 error. Kudawecha 
Indians 8 careda, 15 hit, 4 error. Pues un wega bastante 
balansa. Alvaro Barrios Romero ta piki su di dos victo- 
ria den un weekend, mientras Melchor Abrue ta bay cas 
cu e derota. Mihor bateadornan pa Royal Power a resulta 
Edmar Tromp, Giandrick Lacle, Kelvin Silvania tur a bay 
di 4-2, Gregory Pilin Krosendijk di 5-2, Estefano “Fano” 
Croes di 2-2, Kenny Hart 2-1. 

Pa Kudawecha Indians a destaca na plato Deyon Peterson, 
Ozzi Webb, Gerald Werleman tur di 4-3, Joward Croes y 
Edmar “Echi” Boekhoudt di 4-2. 

Diasabra awor Royal Power tin un otro compromiso den 
Copa Noord 2019 momento cu Royal Power lo ta en- 
frentando e muchanan di Bad Boys. Royal Power lo purba 
amplia pa 4 victoria mientras Bad Boys tambe ta enbusca 
di un victoria. Manera nan ta bisa e bala ta rondo y esun cu 
hunga mihor e dia ey lo gana. Exito na ambos. Playball!!!! 

Problemanan di centronan di bario.... 

Minister Koeiman a bolbe laga nan na caya 


WILLEMSTAD. Fundashon Union Sentronan di bario 
di Corsou, “UNSEBAKO” den su mas reciente reunion 
di Konseho di Federashon dia 11 di mei ultimo a trata 
algun punto di hopi importancia y a tuma diferente 
decision al respecto. A para keto na e situacion dificil 
bou di cua centronan di bario mester realisa nan trabou 
pa bario y entre otro a trata e problematica di falta di 
personal y e hecho cu Sefba no ta cumpli manera mes- 
ter ta cu pago di gastonan di utilidad di centronan di 
bario. 

Conseho di Federacion den su totalidad tabata suma- 
mente desapunta y lamenta cu despues di a reuni cu 
minister di Sociale Zaken y cu minister Koeiman a pri- 
minti cu denter di 2 siman , esta pa mas tarda 9 di april 
ultimo e lo duna un reaccion por escrito. 

Ya ta 7 siman cu nan a trece e puntonan aki na aten- 
cion di minister Hensley Koeiman y cu contrali na loke 
minister a priminti, te ainda UNSEBAKO no a ricibi 
minister su reaccion por escrito riba e puntonan di do- 
lor di e centronan di bario. 


Durante e reunion di Conseho di Federacion dirigen- 
tenan di e centronan di bario afilia na UNSEBAKO a 
trece dilanti cu pa nan e trato aki ta decepcionante spe- 
cialmente pa motibo cu ta minister Koeiman a aserca e 
centronan pa tende di nan problema y dolornan. 

E dirigentenan no a spera cu despues di e iniciativa alci 
minister di SOAW lo no a duna manera ela priminti su 
reaccion por escrito riba e puntonan. 

Nan a expresa nan preocupacion pa e echo cu mientras 
minister di Koeiman tin henter un ministerio na su 
disposicion y te asta tin un colaboradó specialmemte 
encarga cu asuntonan di centro di bario de facto nan 
no ta mira niun accion concreto pa alivia e situacion di 
centronan di bario. 

Finalmente como un prome paso pa awor si haya un so- 
lucion definitivo pa nan situacion centronan a dididi pa 
conhuntamente aserca minister di SOAW sr.Koeiman 
cu e peticion pa conforme lolce minister mes a priminti 
e sentronan den reunion 26 di maart ultimo informa 
UNSEBAKO con ta bai atende na un manera satisfac- 
torio cu tur e problemanan señala. 


Sugerencicmcm di cuerpo di prensa 
unda por haci algun mehoracion 


WILLEMSTAD. Den e situacion actual prensa cu eher- 
cemento di su trabou di reporta lamentablemente ta 
den un situacion incomodo cu e zonido den sala cu 
ainda no ta asina apropia. 

Tin fiscal, abogado y of Huesnan cu no ta expresa of ar- 
ticula debidamente, como tal esey ta haci e produccion 
di relatonan dificil, aunke esaki na cierto ocasion sa 
keda resolve pa medio di entrega un ehemplar di regis- 
tro i of e notanan di defensa di parti di abogadonan na 
prensa. 

A pidi Corte pa tuma e situacion di e zonido mas na 
serio, facilmente por percura pa un sistema di algun 
headphone specialmente pa prensa na mesa di haci 
anotacion, manera ya ta sosodiendo den salanan di 
reunion den parlamento. 


Mas aleu a bini un biaha mas padilanti cu ta di sumo 
importancia pa medionan di prensa por dispone na 
tempo di documentonan importante manera rol di ca- 
sonan den corte, dagvaarding y algun biaha e notanan 
di defensa di abogadonan (pleitnota) y rekisitorio di 
fiscal. 

Tur esaki pa evita speculacion of relatonan incorecto. 
Mas aleu a bini padilanti cu Corte ta preparando pa 
yega na renobacion di e edificio di corte, esta pa drecha 
e murayanan cu na algun caminda ta bashando abou. 
Tambe ta sinti e necesidad pa adapta e sistema di sig- 
uridad, segun presidente di Corte señora mr. Eunice 
Saleh (president) a trece padilanti. Sinembargo no por 
a splica ni duna un indicacion riba ki termino e renoba- 
cion tan necesario aki lo tuma luga, pero ta anticipa cu 
lo ta algo bastante costoso. 

Sharo a trankilisá tur hende.... 

Clientenan di Aqualectra no mester 
paga 1 «6% ora paga via Pagomatico 


Aufora 






’Çuh&uiI t &o*He £ fétoetttatwuf 


Señor ta mi wardador mi no tin falta di nada den cunucu di 
yerba berde e ta pone mi sosega. E ta hibaminaawa tranquil pa 
mi bolbehañaforsa. 


Cu dolor nanosCurazonperoconforme cu boluntad di 
Senjornos ta anunciafayecimento di: 



Faustina MariaTromp-Boekhoudt 

mihor conoci Maria, Machi 


Na nomber di 

yuinan : Mirto Tromp y Esposa Francia Tamayo Lopez 
InesTrimon yEsposo EddyTrimon. 

+RubenTromp 

Swinda Yarzagaray y Esposo Orvin Yarzagaray 

OscarTrompyJanise Hernandez 

Nita Eckmeyer y Esposo Franklin Eckmeyer 

Nietonan y Nietanan: 

Rudy, Naomi, Johua,Tania, Valerie, Cedric, Valeria, 

Fritzgerald, Charles-David, Jeandré, Eldrick, Kymberley, Jason. 

Bisa Nieto y BisaNieta : 

Jayden, Jayvienne, Naómar, Rexienne. 

Rumannan: 

Sr.Alejandro "Bibi" Boekhoudt y Sra. IfnaBoekhoudtNivelac y 
famia 

+Sra. Jacintha y+Sr. Pedrito Kelly y famia 
+Sr. Julio Boekhoudt y famia 
Sr. Ruben y Sra. LudwinaBoekhoudt y famia 
Sra. Dora y Sr. Mario Boekhoudt y famia 
Sra. Lucia Dijkhoff y +Sr.Thomas Dijkhoff 
Sra. Annie y NooiTromp yfamia 
Sra. Emma y Sr. BebeBoekhoudt y famia 
Sr. Edwin Boekhoudt y Sra. Daisy Ras y famia 

Swa /cuña: 

Catarina y Carlito Sanchez y famia 
TonyyEdith Trompyfamia 
Su bon amiga di casljaLuidens 

Sobrino / Sobrinanan y demasFamia : 
Tromp,Trimon,Boekhoudt,Yarzagaray, Hernandez, Eckmeyer, 
Nuñez, Nivelac, 

Kelly, Maduro, Ras, Dijkhoff, Sanchez, Ramos, De lange,Tamayo 
lopez, Vrolijk, Bijlhout. Henriquez 

Gradicimentograndipa: 

Tur verpleester, broeder yvrijwilligers nan di Hospice Atardi. 

Acto di condolencia lo tumalugarna Aurora Funeral Home 16 
Mei 2019 for di 7or te cu 9or di anochi 

Ta invitafamia y conocir nan pa acto di entierrocual lo 
tumalugarl 7 Mei 2019 saliendo for di Aurora Funeral Home pa 
misa Santa Anna na Noord. For di 2or pa 4or di atardie restonan 
mortal di nosdifuntostima lo ta reposa den misa. Despues lo 
sali pa Santana Catholicona Noord. 

Nos ta pididisculpasinos por a lubida un of otrofamia den 
nostristesa. 

Nos ta lamenta cu despues di entierronos no por ricibibishita 
di condolencianacas. 

Embes di krans of flor lo tin un boxdesponibel pa un bon causa 


aX. 

'ptM&Ult *%Q*He £ 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

"Be a Unicorn 
Embrace your uniqueness. 

Stay trueto you. 

Believe in miracles. 

Sparkle from within. 

Enjoy the journey". 

Cu inmenso tristeza y dolor na nos curason, 
Nos ta anuncia fayecimento di nos querida 



lliene Yvonne Tromp 

*15-02-1988 - +12-05-2019 


Na nomber di su: 
Yiu muher stima: 
Tata: 

Mama: 

Rumannan: 


Wela: 

Partner: 


Abikeila 

LuisTromp 

Yvonne Tromp-Ferdinand 
Eugene y Xiomara 
Louionne 
Louigene 

Claudia (Ma- Dora)Tromp-Lampe 
Joshua Kelkboom 

Fabiélka y Farley Adoptie 
Eluzai y Amalia 


Prima stima manera ruman: 

Subrinoy subrina: 

Tanta y omonan: 

Shirley y Rein van der Zwaag-Ferdinand y famia 
Mildred Tromp y famia 
JohnnyTromp y Jaqueline de Cuba y famia 
Roy Tromp y famia 

Su iha: Nicole Cardoze 

Padrino: Benjamin Adoptie 

Madrina: Benita Croes-Kock 

Su amiga stima: Maria Aristiqueta y famia 

Primo y primanan, amigo y amiganan, coleganan di trabou 

Totto Aruba 


Demas famia:Tromp, Ferdinand, Lampe, Croes, Kock, Adoptie, 
Dirksz, Paesch, Loefstok, Bisslik, Kelkboom 

Nos ta pidi un disculpa di den nos tristesa nos por a lubida di 
menciona un familiar of persona. 

Ta invita pa e acto di entiero cu lo tuma lugar diasabra 18 di 
mei 2019 di 2'or pa 4'or di atardi na Royal Funeral Home, 
despues saliendo pa Santana di Gobierno na Playa. 

Preferibel bini bisti na colornan alegre. 

Un donacion pa Wilhelmina Kankerfonds y/of Edmund Harms 
Foundation lo ta altamente aprecia. 


Despues di entiero no ta ricibi bishita di condolencia na cas. 


WILLEMSTAD. Den henter 
e werewere cu a lanta cu e an- 
uncio cu Banlco Maduro ta 
cobrando pa servicio riba can- 
tidad di transaccion cu antes 
tabata gratis y sin a informa 
comunidad manera debe ser, 
e bosero di Aqualectra Sharo 
Bikker a aparece manera un 
angel bendiciona cu a baha 
for di nube pa tranldlisa cli- 
entenan di Aqualectra cu nan 
compania di utilidad no ta 
bay haci e torpesa aki cu nan. 
Sharo Bildcer a splica cu cli- 
entenan di Aqualectra, cu ta 
swipe y paga nan cuentanan 
di Aqualectra, na estableci- 
mentonan cu tin e servicio- 
nan di Pagomatico y Pagafacil, 
NO MESTER paga 1.6% riba 
e montante cu nan ta paga na 
awa y coriente. 

Recientemente por a tuma 
nota cu algun comerciante 
a cuminsa cobra 1.6% riba e 
montante ora un hende swipe 
pa paga. Esaki no ta conforme 
e palabracion cu Aqualectra 
tin cu e banconan na cua e ser- 
vicionan di Pagafacil y Pago- 
matico ta pertenece na dje. 

Aqualectra a asercá e banco- 
nan na cua e servicionan aki 
ta pertenece na dje y a hala 
nan atencion. 

No obstante , Aqualectra kier 
alerta tur su clientenen pa NO 
paga e 1.6% aki adicional den 
caso cu e doño di negoshi in- 
dica esaki. 

Denuncia cobransa di 
1.6% na sea PSB of MCB 

WILLEMSTAD Tur hende tin 
derecho di haci e pago di nan cuenta 
di awa y coriente otro caminda den 
caso cu bo ta desea esaki. 

Banda di esey ta pidi e clientenan pa 
den caso cu bo keda confronta cu e 
situacion pa aserca y denuncia esaki 
na sea Maduro & Curiel’s bank 
(MCB) den caso di Pagomático y 
Post Spaarbank (PSB) den caso di 
Pagafacil. 

Comunidad a brasa pago di recibo 
via di ambos servicio di pago den 
varios establecimento na Corsou. 
Aqualectra tin un contract cla cu e 
banconan cu ta brinda e servicio aki 
cu no tin ningun recargo adicional 
pa e cliente ora e cliente swipe y 
paga su recibo na un di estableci- 
mentonan cu ta brinda e servicio 
aki. 


A$fra 

Gradicimento y Invitacion 

Pa medio di esaki famia kier a gradici tur esnan 
cu na un manera of otro a duna nos sosten, consuelo y forsa 
durante e tempo dificil cu e fayecimento y entiero 
di nos defunto stima: 



Hernandez Heide 

"Hern"of"Hert 

Boso muestra di atencion ta di hopi aprecio y un gran sosten 
pa nos. Un danki na un y tur cu a manda carchi, krans, 
whatsapp, email y a hasi yamada nan telefonico. 

Un danki special ta bay na dokternan y zusternan di H.O.H. 
Boso muestra di atenshon tabata un gran Consuelo pa nos. 

Na mes momento nos ta invita famia, bisiña-, amigo- y 
conocirnan 

pa compaña nos na 3 Santo Sacrificio di Misa na misa Birgen di 
Fatima na Dakota; diabierna 17 di mei pa 7 pm, diadomingo 19 
di mei pa 6 pm y diabierna 24 di mei pa 7 pm. 

Boso presencia ta altamente aprecia. 


Detencion pa falsificacion di rijbewijs 

WILLEMSTAD. Continuando cu un investigacion relaciona cu falsifi- 
cacion di rijbewijs cu a tuma luga dia 7 di mei 2019, polis a detene un 
homber. 

Diamars 14 di mei 2019, alrededor di 11.35or di mainta, polis a detene 
e homber S.O.S., naci na Corsou di 30 aña di edad, relaciona cu e caso 
di falsificacion ariba menciona. Detencion di e sospechoso a tuma luga 
na un Departamentu di Gobierno den área di Otrobanda. 

Un hende no mester ta un genio pa adivina cu ta na Kranshi caminda ta 
atende asunto di rijbewijs. 

A presenta e sospechoso dilanti di un Fiscal Auxiliar cu a ordena su en- 
carcelamento pendiente di mas investigacion. 

Detencion pa maltrato relacional. 

Dialuna 13 di mei 2019, alrededor di 19.56 or, Central di polis a di- 
rigi un unidad policial den área di Muizenberg, caminda un dama ta 
maltratando su ex partner. 

Na yegada di e unidad, e homber victima a declará na polis cu el a ter- 
mina e relacion cu e dama. Un rato prome e tabata canando ta bay cas 
den e área menciona y a topa cu e dama. Na un dado momento e dama 
a maltrat’é cu un obheto skerpi. Mesora e unidad a detene e sospechoso 
cu tabata na e sitio, den e caso alci, e dama S.M.J.G., naci na Corsou di 
38 aña di edad, pa maltrato. 

A presenta e sospechoso dilanti di un fiscal auxiliar cu a ordena su encar- 
celamento pendiente di mas investigacion. 




Aufora 




'^uumai >?Wg & j@rtentato*ut 


Mi ke alabá SEÑOR tur tempo, 

Su alabanza lo no kita fo'l mi boca, 

Mi alma ta gloria den SEÑOR, 

Laga humildenan bin tende y gosa. 

Canta grandesa di SEÑOR huntu cu mi, 
ban alabá SU Nombertur huntu! 

Salmo 34 

Cu dolor na nos curason pero conforme cu Boluntad di Señor 
nos ta anuncia fayecimento di nos ser keri: 



Sra. Angelica Dubero 

*02-11-1927 - tl 4-05-2019 
Acto di entiero lo wordo anuncia despues 




Aufora 




'Puttmal 'ftyotne & ^newaXofUf 


Dios ta nos refugio, 

Eta nos fortalesa, 

El a resulta un yudador den mester. 
Salmo 46:1 


Cu dolor na nos curason nos ta anuncia fayecimento di nos ser keri: 



Cadencia Pierre 

Mihor conoci como"Cadens" 

*01 -05-1948 -403-05-2019 

Acto di entiero lo wordo anuncia despues 


















Diahuebs, 16 Mei 2019 


AWEMainta 




Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos riba facebooK 


Keda “up to date” ij MKe nos riba faceboo 
www.facebooK.com/awemai 




Subi riba nos website 


www.awemainta.com 


AWEMainta completamente 

DIGITAL 

















